Κούβα - Απορίες Κούβα, πολλές απορίες! | Σελίδα 19 | Travelstories\nΣυζήτηση στο φόρουμ 'Κεντρική & Νότια Αμερική' που ξεκίνησε από το μέλος FRIDA08, στις 2 Σεπτεμβρίου 2009.\nΣελίδα 19 από 53 < Προηγούμενη 1 ← 17 18 19 20 21 → 53 Επόμενη >\ntziminhio said: ↑\nΘενξ για τις απαντήσεις παιδιά. Δεν μπορώ να καταλάβω πως απ την στιγμη που ξεκινάνε οι τυφώνες απο Απρίλη ο Ιούνιος είναι μια χαρα.. Σορρυ αλλά είναι λίγο μπέρδεμα η φάση.. Δλδ η καλύτερη περίοδος είναι Γενάρης- Απρίλη?\nΟι τυφώνες είναι ένα ενδεχόμενο (εξαιρετικά απίθανο κιόλας) Μάιο με Οκτώβριο. Σε αυτή την εξάμηνη περίοδο ΙΣΩΣ, κάποιες χρονιές, σε κάποιο σημείο της χώρας να περάσει ένας τυφώνας για 1-2 μέρες. Μπορεί να περάσουν και 5 χρόνια και να μην περάσει κανένας τυφώνας κι αν πέράσει θα πρέπει να σε πετύχει στην πόλη που θα είσαι. Είναι σα να λες "δεν πάω στην Ελλάδα γιατί έχει σεισμούς", ε αν σου κάτσει το τζόκερ, μπορεί και να πέσεις σε σεισμό. Στην εκτός περίοδο τυφώνων οι πιθανότητες είναι 0%. Στην εντός τυφώνων είναι 0,00000 κάτι% να είσαι τόσο μα τόσο γκαντέμης.\nΟ Ιούνιος συνήθως έχει ηλιοφάνεια σχεδόν όλες τις μέρες, με ΙΣΩΣ κάποια βροχή, συνήθως το απόγευμα, συνήθως σύντομη.\nΟ Δεκέμβριος αποκλείει τυφώνες, αλλά αν έχει κακοκαιρία στον Καναδά ή τις ΗΠΑ μεταφέρεται και κρατάει 7-10 μέρες, τα τελευταία χρόνια και περισσότερο. Κοινώς, υπό κανονικές συνθήκες περισσότερες πιθανότητες έχεις να σου μαμήσει ο καιρός τα σχέδια το Δεκέμβριο παρότι ο Ιούνιος, κι ας έχει 0% πιθανότητες να πέσεις σε τυφώνα.\nYorgos, 20 Μαρτίου 2017\nFRIDA08 and Krieris like this.\nΘενξ για τις απανρεξετήσεις παιδιά. Δεν μπορώ να καταλάβω πως απ την στιγμη που ξεκινάνε οι τυφώνες απο Απρίλη ο Ιούνιος είναι μια χαρα.. Σορρυ αλλά είναι λίγο μπέρδεμα η φάση.. Δλδ η καλύτερη περίοδος είναι Γενάρης- Απρίλη?\nΟπως στα λεει ο Γιωργος είναι .\nΕιναι και θέμα τυχης , το κλιμα εχει αλλαξει παντού .\nΜια φορά βρεθηκα Μαιο και εβρεχε ελάχιστα προς μεγαλη εκπληξη των ντοπιων και μετά Ιουνιο ετυχε να βρεχει 6 μέρες συνεχεια .\nΣυνηθως οι βροχες ειναι εντονες αλλά σταματανε γρηγορα και δεν κανει κρυο .\nKIKI, 20 Μαρτίου 2017\nKrieris and Yorgos like this.\nΩραια.. Ξεκιναω να ψάχνω σιγα σιγα λοιπόν.. Βλέπω οτι η ενοικίαση αυτοκινήτουείναι πανάκριβη.. Μάλλον συμφέρει ταξι λογικα έτσι?\ntziminhio, 20 Μαρτίου 2017\nAν μείνεις εντός Αβάνας ναι. Για μεταφορές από τη μια πόλη στην άλλη είναι πανάκριβο το ταξί.\nKrieris likes this.\nΑμάξι στη Κούβα νοικιάστε μόνο εάν είναι εντελώς απαραίτητο. Αν μπορείτε και σας εξυπηρετούν τα ΚΤΕΛ, καλύτερα να το αποφύγετε.\nGTS, 21 Μαρτίου 2017\nOk. Για την aeroflot τι γνώμη έχετε? Επίσης, 10 ημέρες γεμάτες είναι οκ ή να το κοιτάξω για 2 εβδομάδες?\ntziminhio, 21 Μαρτίου 2017\nΌσο περισσότερο τόσο καλύτερα, προφανώς. Η καλύτερη αεροπορική είναι αυτή που σου στοιχίζει λιγότερο, όλες στην Αβάνα θα σε πάνε. Για το αμάξι, αν σκοπεύετε να κάνετε διαδρομές, π.χ να πάτε μέχρι Σαντιάγκο, είναι μονόδρομος. Μειώνει τους χρόνους τουλάχιστον κατά 30%, πας σε μέρη που η συγκοινωνία δε φτάνει, αποφεύγετε την εντελώς μονότονη εθνική βλέποντας επαρχία (η εθνική σκοπίμως δεν περνάει ούτε καν κοντά από χωριά, σχεδιάστηκε από τους σοβιετικούς ως αεροδιάδρομος) και παίρνοντας ωτοστοπερς αποκτάτε άλλη αίσθηση της χώρας, σας καλούν σε σπίτια κλπ. Αν είναι να το πάρετε για να πάτε Αβάνα- βαραδερο, δεν έχει νόημα. Για εντός Αβάνας δε, εντελώς άχρηστο.\nYorgos, 21 Μαρτίου 2017\nKIKI, tziminhio and interted like this.\nΟλα καλά. Λοιπόν επειδή κατα 70% θα το κλείσω τι άλλο απαραίητο χρειάζεται εκτός τικέτων και διαβατηρίου? Η βίζα οπως είδα και σε άλλο ποστ, την οποία απο που την βγάζω κ πόσο κοστίζει κ επίσης πόσο κάνει να εκδοθεί? Κάτι άλλο? Μην κλείσω τα τικέτα κ τρέχω..\ntziminhio, 22 Μαρτίου 2017\nΗ βίζα οπως είδα και σε άλλο ποστ, την οποία απο που την βγάζω κ πόσο κοστίζει κ επίσης πόσο κάνει να εκδοθεί?\nΑπό την πρεσβεία της Κούβας στη Φιλοθέη. Κάνε μια αναζήτηση έχει απαντηθεί η ερώτηση πολλές φορές.\nkatkats, 22 Μαρτίου 2017\nΟλα καλά. Λοιπόν επειδή\nκατα 70% θα το κλείσω τι άλλο απαραίητο χρειάζεται εκτός τικέτων και διαβατηρίου? Η βίζα οπως είδα και σε άλλο ποστ, την οποία απο που την βγάζω κ πόσο κοστίζει κ επίσης πόσο κάνει να εκδοθεί? Κάτι άλλο? Μην κλείσω τα τικέτα κ τρέχω..\nλοιπόν επειδή την διαδικασία την έκανα πρόσφατα\nΜε το διαβατήριο σου που θα έχει εξάμηνη ισχύ θα πας πρώτα να κλείσεις την τουριστική ασφάλεια.Εμεις κλείσαμε με την INTERAMERICAN(τουριστική ασφάλεια για βίζα) που κοστίζει 50ευρώ το άτομο.Θα σου δώσουν και ένα έγγραφο μετάφραση και στα αγγλικά. αυτό(μονο στα αγγλικα τα υπόλοιπα χαρτιά τα κρατάς),μαζί με το διαβατήριο σου(προτοτυπο)και την απόδειξη(προτοτυπο) από την εθνική τράπεζα τα στέλνεις στην πρεσβεία. τα λεφτά αν τα πληρώσεις μεσω τραπέζης και τα στείλεις θα σου κοστίσουν 47ευρω το άτομο αν πας ο ίδιος κοστίζει 22ευρώ το άτομο.Αν θέλεις βίζα για παραπάνω από ένα άτομο αρκεί μια απόδειξη σε ένα όνομα. από την πρεσβεία τα χαρτιά σου θα κάνουν 5 εργάσιμες μέρες.+μια μεχρι να σου την στείλουν σπίτι σου. Η πρεσβεία δεν θα σου στείλει χαρτιά πίσω,θα πρέπει να συννενοηθείς με την μεταφορική να πάει να σου τα παραλάβει.Εμεις επιλέξαμε την ACS. Για καλύτερα πάρε ενα τηλεφωνο πρωτού τα στείλεις στην Πρεσβεία της Κούβας στην Φιλοθέη, ο κύριος που εργάζεται εκεί είναι πολύ εξυπηρετικός!!!!!!\nΕυχομαι να βοηθησα ότι αλλο χρειαστείς στην διάθεση σου!!!\nΕπίσης κλείσαμε και μεις με aeroflot μόλις επιστρέψουμε θα στείλω εντυπώσεις!!!\nKostasLia, 22 Μαρτίου 2017\ntziminhio likes this.\nKostasLia said: ↑\nΥπερευχαριστω για τις λεπτομερέστατες πληροφορίες. Εμείς βρήκαμε κ καλή τιμή KLM οπότε μάλλον με αυτή θα κλείσουμε. Αναμένουμε εντυπώσεις..\nπεταμε 1-17 απριλιου. όπως και άλλα παιδια από το foroum κανανε σε εμας και μας βοηθήσαμε αν χρειαστείς κατι να ξερεις από 18 Απριλίου θα ήμαστε στη διαθεσή σου. Στειλε μας οτι απορία εχεις..τι τιμή βρήκες με ΚLM??\nΕπίσης επειδή και μας η ενοίκιαση αυτοκινήτου μας φάνηκε πολλά κλείσαμε τα δρομολόγια όλα με viazul στο www.viazul.com ενα μηνα νωρίτερα(παρολα αυτά πολλά δρομολόγια εκ των οποίων ήταν ήδη γεμάτα) οπότε φρόντισε να κλείσεις αρκετα νωρίς. Για να γλιτώσεις τα έξοδα στα ταξί.


Μαρρακές (Μαρόκο) - Περιγραφή και ταξίδια βιβλία. Βιβλία κατηγορίας Μαρρακές (Μαρόκο) - Περιγραφή και ταξίδια στο BookLand.gr\nΜαρρακές (Μαρόκο) - Περιγραφή και ταξίδια\nΤο βιβλίο αυτό είναι για μένα ένα από τα πιο σημαντικά σύγχρονα κείμενα. Σ' αυτό ο τριπλοκουμπωμένος, κρυφός και απρόσιτος Κανέττι αγγίζει, περισσότερο από οπουδήποτε αλλού, τη ζωή και τις λέξεις. (Νίκος Δήμου) ...\nΑυστριακή πεζογραφία - Προσωπικές αφηγήσεις , Μαρρακές (Μαρόκο) - Περιγραφή και ταξίδια\nΔεν υπάρχει διαθέσιμη περιγραφή για τον τίτλο Οι φωνές του Μαρρακές στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Οι φωνές του Μαρρακές, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.


Μουσικά ακούσματα: «When You'Re Strange»Το πρώτο ολοκληρωμένο ντοκιμαντέρ για τους The Doors με τον τίτλο When You're Strange.\n«When You'Re Strange»Το πρώτο ολοκληρωμένο ντοκιμαντέρ για τους The Doors με τον τίτλο When You're Strange.\nΝτοκιμαντέρ-χρυσωρυχείο αρχειακού υλικού που μέχρι σήμερα δεν είχε ξαναδεί ανθρώπινο μάτι, το «When You'Re Strange» αποτελείται από αυθεντικά αποσπάσματα συναυλιών, προβών και ηχογραφήσεων των Doors, του ροκ κουαρτέτου που μετέτρεψε τον ηλεκτρισμό σε διονυσιακή ελεγεία.\nΟ σπουδαίος Ντι Τσίλο αποφεύγει την παγίδα δημιουργίας ενός συμβατικού ντοκιμαντέρ και δεν χρησιμοποιεί αναιμικές συνεντεύξεις. Αντίθετα αφήνει τους Μόρισον, Μανζάρεκ, Κρίγκερ και Ντένσμορ πρωταγωνιστές σε μια ιστορία που μοιάζει να εκτυλίσσεται στο ζωντανό παρόν.\nΕπικεντρώνεται στο πρόσωπο του εκκεντρικού σαμάνου Τζιμ Μόρισον ενορχηστρώνοντας με μαεστρία ένα σύνολο εικόνων ζωής.\nΑπό την γνωριμία του με τον Ρέι Μανζάρεκ στο UCLA, όπου σπούδαζαν και οι δύο σινεμά, μέχρι και τον θάνατό του το 1971, στο διαμέρισμα όπου έμενε με την Πάμελα στο Παρίσι, στο «When You'Re Strange» μαθαίνουμε ακόμα και την τελευταία λέξη του Μόρισον πριν πεθάνει.\nΟι σκηνοθετικές αλχημείες είναι ανεξάντλητες και ο Ντι Τσίλο ευφυώς ενσωματώνει στο δημιούργημά του και την ταινία «HWY: An American Pastoral».\nΕνα πειραματικό φιλμ, που γύρισε ο Μόρισον το 1969 με τον Πολ Φεράρα στην έρημο Μοτζάβε του Λος Αντζελες. Σε αυτό, ο μουσικός υποδύεται έναν άντρα που κάνει οτοστόπ και διασχίζει με ένα σπορ αυτοκίνητο Shelby GT500 την έρημο.\nΗ φωνή του εμβληματικού Τζόνι Ντεπ στην αφήγηση ολοκληρώνει ένα ντοκιμαντέρ που δεν περιχαρακώνεται σε κατηγορίες και συνιστά ωδή στην ύψιστη τέχνη.\nΣκηνοθεσία / Director:Tom DiCillo\nΣενάριο / Screenwriter:Tom DiCillo\nΦωτογραφία / DoP: Paul Ferrara\nΜοντάζ / Editors:Micky Blythe, Kevin Krasny\nΕμφανίζονται / Featuring:John Densmore, Robby Krieger , Ray Manzarek, Jim Morrison\nΑναρτήθηκε από Μουσικά ακούσματα στις Κυριακή, Μαρτίου 20, 2011


Κυκλοφορεί για 3η συνεχόµενη χρονιά.\nΗ συγγραφέας Χριστίνα Πίκουλα και οι Εκδόσεις Μύρτος µε ιδιαίτερη χαρά σας παρουσιάζουν φέτος ένα αισιόδοξο, ελπιδοφόρο, ανατρεπτικό Ηµερολόγιο Προσωπικής Ανάπτυξης το ‘’Happy Choices for Happy Life’’ που θα σας βάλει σε διαδικασία αναζήτησης αλλά και δράσης. Κυκλοφορεί για 3η συνεχόµενη χρονιά.\nΑναρωτιέστε πώς θα είναι η επόµενη χρονιά; Βλέπετε τις επιθυµίες που έχετε να µένουν στο τελευταίο σκονισµένο συρτάρι του µυαλού σας; Θέλετε να βιώσετε νέα συναισθήµατα και να δηµιουργήσετε µια νέα πιο δηµιουργική καθηµερινότητα; Εάν απαντήσατε θετικά σε µια από τις παραπάνω ερωτήσεις τότε τα νέα είναι πολύ ευχάριστα για εσάς.\nΤο ‘’Happy Choices for Happy Life’’ είναι το Ηµερολόγιο που θέλετε να έχετε πάντα µαζί σας, ένα έξυπνο εργαλείο που θα σας οδηγήσει στην καλύτερη κατανόηση του εαυτού σας και σας θα σας βοηθήσει να χτίσετε το µέλλον που επιθυµείτε ξεκινώντας από σήµερα.\nΕάν κι εσείς το 2022 ετοιµάζεστε να βγείτε από τη ζώνη άνεσής σας και να απογειωθείτε ώστε να δηµιουργήσετε βήµα βήµα την καλύτερη εκδοχή του εαυτού σας, τότε το ‘’Happy Choices for Happy Life’’ είναι το Ηµερολόγιο που θέλετε να έχετε στα χέρια σας. Είστε έτοιµοι να κάνετε τις δικές σας Happy Choices;


Νόρα Βαλσάμη: Όλοι νομίζουν ότι είμαι άρρωστη, απλά πονάει λίγο η μέση μου από την υγρασία – Global News | ΝΕΑ | ΕΙΔΗΣΕΙΣ | ΕΠΙΚΑΙΡΟΤΗΤΑ | ΟΙΚΟΝΟΜΙΑ\nΗ Νόρα Βαλσάμη και γιος της Ερρίκος Ανδρέου, μίλησαν στην εκπομπή «Love it» του ΣΚΑΪ το πρωί της Πέμπτης και αναφέρθηκαν στην υγεία της ηθοποιού ξεκαθαρίζοντας πως δεν είναι άρρωστη και πως απλά πονάει αρκετά η μέση της λόγω της υγρασίας. «Η μητέρα μου διαθέτει αυτό το καλλιτεχνικό. Την καλλιτεχνική φλέβα από μικρό παιδί και την έχει διατηρήσει ως και οποιαδήποτε ηλικία έχουμε φτάσει αυτόν τον καιρό. Έχει μέσα της την καλλιτεχνική φλέβα» ανέφερε αρχικά ο Ερρίκος Ανδρέου.\nΜιλώντας για την υγεία της Νόρα Βαλσάμη, ο Ερρίκος Ανδρέου είπε πως: «Πονάνε τα κόκκαλα της».\nΗ ηθοποιός τα τελευταία χρόνια ζει στην Σύρο και όπως ανέφερε ο γιος της «πηγαίνουν μέρα – μέρα».\n«Στην Σύρο ναι-ναι, είναι πάρα πολύ θετικοί όλοι οι άνθρωποι και καλοσυνάτοι και μας βοηθάνε και αλληλοβοηθιόμαστε, και τη μητέρα μου την εξυπηρετούν και τα φάρμακα της, και όλες τις ανάγκες που έχει. Πηγαίνουμε μέρα με την ημέρα, εμείς για να καλύπτουμε… Δηλαδή μπορεί να προκύψει μια μέρα, να πάρουμε πολλά φάρμακα και να φύγουν κάποια λεφτά» ανέφερε ο Ερρίκος Ανδρέου.\nΣε ότι αφορά το να αφήσουν την Σύρο και να επιστρέψουν στην Αθήνα, ο Ερρίκος Ανδρέου τόνισε πως: «Θέλουμε να έρθουμε και να την παρακολουθήσει ο γιατρός και υπάρχει περίπτωση να έρθουμε Αθήνα κάποια στιγμή».\nΝόρα Βαλσάμη: Όλοι νομίζουν ότι είμαι άρρωστη – Απλά πονάει λίγο η μέση μου\nΣτην εκπομπή όμως μίλησε και η ίδια η ηθοποιός και τόνισε πως είναι μια χαρά στην υγεία της και πως απλά την πονάει λίγο μέση της.\n«Δεν με χάσατε, θα γίνω καλά, κάνω θεραπείες. Όλοι νομίζουν ότι είμαι άρρωστη. Απλά πονάει λίγο η μέση μου από την υγρασία» είπε η Νόρα Βαλσάμη.\nΑναφερόμενη στο πώς περνάει στην Σύρο, η ηθοποιός είπε πως: «Πολύ ήρεμα αλλά πολύ μακριά είμαστε. Σε ένα βουνό πάνω είμαστε. Ωραίο θάλασσα και βουνό τίποτα άλλο».\nΣχετικά με το αν σκέφτεται να επιστρέψει στο θέατρο, η Νόρα Βαλσάμη ανέφερε πως: «Α πα πα πα! Κουράστηκα. Πολύ δύσκολους ρόλους έπαιξα. Μου λέει ο γιατρός, μα πόσα χρόνια θα παίζεις ακόμα. Του λέω θα παίζω όσο μπορώ να παίζω. Τώρα δεν το λέω».\nTags: lifestyle Νόρα Βαλσάμη


Μια παγκόσμια καταστροφή: Επιστήμονας ακτιβιστής προειδοποιεί ότι η 5G μπορεί να προκαλέσει καρκίνο - Hellas-Now\nΜια παγκόσμια καταστροφή: Επιστήμονας ακτιβιστής προειδοποιεί ότι η 5G μπορεί να προκαλέσει καρκίνο\nΗ 5G μπορεί να είναι μια παγκόσμια καταστροφή, να σκοτώσει άγρια ζώα, να αρρωστήσει θανατηφόρα τους ανθρώπους και να προκαλέσει αλλαγή στο μαγνητικό πεδίο της Γης, ισχυρίζεται τεχνολογικός εμπειρογνώμονας\nΟ Arthur Robert Firstenberg είναι Αμερικανός συγγραφέας και ακτιβιστής σχετικά με την ηλεκτρομαγνητική ακτινοβολία και την υγεία.\nΊδρυσε την ανεξάρτητη ομάδα καμπάνιας την Task Force Phone Celluar, και από το 1996 έχει υποστηρίξει σε πολυάριθμες δημοσιεύσεις ότι η ασύρματη τεχνολογία είναι επικίνδυνη.\nΣτο βιβλίο του του 1997 Microwaving My Planet: Ο περιβαλλοντικός αντίκτυπος της ασύρματης επανάστασης, αναφέρει: «Ο κλάδος των τηλεπικοινωνιών έχει αποσιωπήσει τις καταστροφικές αποδείξεις σχετικά με την τεχνολογία του, τουλάχιστον από το 1927″.\nΈχει ξεκινήσει πρόσφατα ένα ηλεκτρονικό petition που καλεί παγκόσμιες οργανώσεις, όπως τον ΟΗΕ, τον Παγκόσμιο Οργανισμό Υγείας (ΠΟΥ) και την ΕΕ να «σταματήσουν επειγόντως την ανάπτυξη της 5G».\nΜιλώντας στο Daily Star Online, εξήγησε: «Υπάρχουν περίπου 20.000 δορυφόροι στην ατμόσφαιρα.\n«Η FCC ενέκρινε το σχέδιο του Elon Musk για 12.000 δορυφόρους στις 15 Νοεμβρίου και θα ξεκινήσει στα μέσα του 2019. Παίρνω αναφορές από διάφορα μέρη του κόσμου ότι οι κεραίες 5G έχουν ανεγερθεί παντού και οι άνθρωποι είναι ήδη άρρωστοι από αυτό που υπάρχει τώρα και ο πληθυσμός των εντόμων επηρεάζεται.\n«Αυτό θα μπορούσε να αποδειχθεί μια παγκόσμια καταστροφή. Όταν οι πρώτοι δορυφόροι ξεκίνησαν στα τέλη της δεκαετίας του 1990 για τα κινητά τηλέφωνα, από την ημέρα που ανέβηκαν, άνθρωποι ευαίσθητοι σε αυτά τα πράγματα άρχισαν να νιώθουν άρρωστοι.\n«Το ποσοστό θνησιμότητας αυξήθηκε και στις ΗΠΑ κατά 5-10% και υπήρξαν αναφορές ότι τα πουλιά δεν πετούσαν.\n«Οι άνθρωποι που το συνειδητοποίησαν περισσότερο ήταν οι ιδιοκτήτες περιστεριών που απελευθέρωσαν τα πουλιά τους και τα οποία στη συνέχεια δεν επέστρεψαν.\n«Και τότε υπήρχαν μόνο 77 δορυφόροι, έτσι είμαστε πολύ φοβισμένοι με την προοπτική των 20.000″.\nΣύμφωνα με τον Firstenberg, τα ασύρματα δίκτυα είναι «επιβλαβή για τους ανθρώπους» και η ανάπτυξη της επόμενης γενιάς «χαρακτηρίζεται ως έγκλημα» σύμφωνα με το διεθνές δίκαιο.\nΠροσθέτει ότι «το 5G θα αυξήσει μαζικά την έκθεση σε ραδιοσυχνότητα (RF) ακτινοβολία πάνω από τα δίκτυα τηλεπικοινωνιών 2G, 3G και 4G που ήδη υπάρχουν.\n«Η ακτινοβολία RF έχει αποδειχθεί επιβλαβής για τον άνθρωπο και το περιβάλλον. Η ανάπτυξη της 5G αποτελεί ένα πείραμα για την ανθρωπότητα και το περιβάλλον που ορίζεται ως έγκλημα βάσει του διεθνούς δικαίου.\n«Παρά τη γενικευμένη άρνηση, οι ενδείξεις ότι η ακτινοβολία ραδιοσυχνοτήτων (RF) είναι επιβλαβής για τη ζωή είναι ήδη συντριπτικές. Οι συσσωρευμένες κλινικές ενδείξεις ασθενών και ανθρώπων που έχουν πάθει βλάβη, πειραματικές ενδείξεις βλάβης του DNA, των κυττάρων και των συστημάτων οργάνων σε μια μεγάλη ποικιλία φυτών και ζώων και επιδημιολογικές ενδείξεις δείχνουν ότι οι κύριες ασθένειες του σύγχρονου πολιτισμού -καρκίνος, καρδιακές παθήσεις και διαβήτης- οφείλονται σε μεγάλο βαθμό στην ηλεκτρομαγνητική ρύπανση, βάση πάνω από 10.000 μελετών που έχουν αξιολογηθεί από ομότιμους».\nΑλλά πολλοί επιστήμονες απορρίπτουν τους ισχυρισμούς λέγοντας ότι δεν υπάρχουν καθόλου αποδεικτικά στοιχεία για ακτινοβολία που προκαλεί καρκίνο από τα τηλέφωνα, όπως πάντα επιχειρηματολογούν οι επιστήμονες που κάνουν πλάτες στις μεγάλες εταιρείες.\nΟ Firstenberg πήρε πτυχίο στα μαθηματικά από το Πανεπιστήμιο Cornell το 1971 και στη συνέχεια πήγε στην ιατρική σχολή από το 1978 έως το 1982.\nΑλλά δεν ολοκλήρωσε ιατρική σχολή λόγω ασθένειας, η οποία ισχυρίζεται ότι οφείλεται σε ηλεκτρομαγνητική υπερευαισθησία η οποία του προκλήθηκε μετά από πάνω από 40 διαγνωστικές ακτίνες Χ για τα δόντια.\nΠιστεύει ότι οι πληροφορίες και τα ηλεκτρομαγνητικά κύματα όχι μόνο έχουν αποσιωπηθεί, αλλά ότι οι άνθρωποι δεν δίνουν προσοχή σε αυτά που συμβαίνουν επειδή δεν θέλουν να πιστεύουν ότι τα τηλέφωνα είναι επιζήμια λόγω του «εθισμού» στις ηλεκτρονικές συσκευές.\nΟ Firstenberg πρόσθεσε: «Όλη η εικόνα είναι ότι όλοι στη Γη είναι εθισμένοι στα κινητά τους τηλέφωνα. Όσο περισσότεροι άνθρωποι χρησιμοποιούν τα τηλέφωνά τους για διαφορετικούς σκοπούς που θα απαιτούν μεγαλύτερο εύρος ζώνης, τόσο η προηγούμενη υποδομή δεν είναι επαρκής.\n«Τώρα πρέπει να κατασκευάσουν όλο και περισσότερους πύργους και θέλουν να το κάνουν έτσι ώστε η 5G να είναι προσβάσιμη οπουδήποτε στη Γη.\n«Αυτό είναι κάτι που πολύ λίγοι άνθρωποι δίνουν προσοχή, αν και στοιχεία δείχνουν ότι υπήρχε μεγαλύτερη ανησυχία στο παρελθόν από ό, τι υπάρχει σήμερα – η διαφορά είναι ότι οι άνθρωποι είναι τόσο εθισμένοι στα τηλέφωνά τους, που δεν θέλουν να τα δουν πια ως επιβλαβή, όπως παλιά».\nΗ πιο σκληρή προειδοποίηση που δίνει είναι ότι η ανάπτυξη εξαιρετικά ισχυρών δορυφόρων θα προκαλέσει ζημιά στη δομή του πλανήτη. Ισχυρίζεται ότι οι δορυφόροι θα μπορούσαν να αλλάξουν το ηλεκτρομαγνητικό πεδίο:\n«Δεν είμαστε ανεξάρτητοι από το περιβάλλον μας. Κάθε ζωντανός οργανισμός είναι ένα ηλεκτρικό όν. Είμαστε ελεγχόμενοι από τις ενέργειες που περνούν μέσα από το σώμα μας.\n«Οι φυσικοί λένε ότι είναι το παγκόσμιο ηλεκτρικό κύκλωμα. Υπάρχει ένα ηλεκτρικό ρεύμα που διέρχεται από το έδαφος, μέσω του αέρα, μέσω της ιονόσφαιρας, πίσω στην ατμόσφαιρα για να δημιουργήσει καταιγίδες όταν αλλάξει η πολικότητα».\n«Το περιβάλλον μας είναι αυτό που μας κρατά ζωντανό και αν το μεταβάλλεις με οποιονδήποτε τρόπο τότε οι άνθρωποι και τα ζώα θα διαταραχθούν πολύ.»\nΚι εδώ βρίσκεται η μεγαλύτερη πρόκληση που ίσως είχε η Ανθρωπότητα. Ή θα δεχτεί την καταστροφή της, ή θα αντισταθεί στους «έξυπνους» πειρασμούς. Όχι αδίκως, παρομοιάζουν πλέον πολλοί την ασύρματη τεχνολογία με τον Αντίχριστο. Είναι ήδη εδώ και έχει το επίθετο… «έξυπνος»!


«Δεν ξεχνούμε, δεν μισούμε, θα νικήσουμε» | Liberal.gr\nΑυτό ήταν το κεντρικό σύνθημα της εκδήλωσης μνήμης για τα θύματα της τρομοκρατίας που έγινε χθες στο Πολεμικό Μουσείο. Την εκδήλωσε οργάνωσε ο υπουργός Προστασίας του Πολίτη Μιχάλης Χρυσοχοϊδης και την χαιρέτησε ο Κυριάκος Μητσοτάκης.\nΈπρεπε να περάσουν τόσα χρόνια για να τιμήσει με την παρουσία του τα θύματα της τρομοκρατίας ένας έλληνας πρωθυπουργός. Η σημερινή εκδήλωση ήταν ένα ανεξόφλητο χρέος της Πολιτείας προς τις οικογένειες των θυμάτων, όπως δήλωσε ο Μιχάλης Χρυσοχοΐδης.\nΣτην ημερίδα που αποτελείτο από διαφορετικά θεματικά πάνελ, συμμετείχαν προσωπικότητες της πολιτικής, των γραμμάτων, της δημοσιογραφίας.\nΤο αμφιθέατρο κατάμεστο. Μου προκάλεσε ευχάριστη εντύπωση η παρουσία πολλών, πάρα πολλών, νέων παιδιών.\nΑλλά πάνω απ΄όλα συγκλόνισε η παρουσία και ο λόγος της μητέρας του Θάνου Αξαρλιάν. Καθόταν διακριτικά ανάμεσα στους άλλους που παρακολουθούσαν την εκδήλωση, απαρατήρητη, για όσους δεν είχαν αποτυπώσει στην μνήμη τους την τραγική της φυσιογνωμία.\nΜίλησε στο τέλος της εκδήλωσης, μαζί με τον οικοδεσπότη Μιχάλη Χρυσοχοΐδη. Με απλά λόγια προσπάθησε να μας κάνει να νιώσουμε τον Γολγοθά όχι μόνον τον δικό της, αλλά και των άλλων συγγενών των θυμάτων της τρομοκρατίας.\nΜε παράπονο, αλλά και περηφάνεια, αποκάλυψε πως τα πρώτα χρόνια από την δολοφονία του παιδιού της κάποιες εφημερίδες λογόκριναν την αναγγελία του μνημοσύνου.\nΚι έτσι η οικογένεια σταμάτησε να αναγγέλει το μνημόσυνο.\nΕδώ ακριβώς φαίνεται η ανοχή την οποίαν επεδείκνυε ένα μέρος της κοινωνίας απέναντι στην τρομοκρατία. Αυτό ακριβώς το γεγονός αποδεικνύει το πρόσφορο έδαφος που εκαλλιεργείτο για να αποδοθούν στοιχεία ενοχής στα θύματα και ελαφρυντικά στους δολοφόνους τους.\nΤο αηδιαστικό: «για να τους σκοτώσουν, κάτι θα έκαναν κι αυτοί».\nΑς μην ξεχάσουμε ποτέ πως ο Θάνος Αξαρλιάν ήταν μια «παράπλευρη απώλεια» του ταξικού αγώνα και ο δολοφόνος τράβηξε την σκανδάλη γιατί βιαζόταν να πάει διακοπές, κατά την ομολογία των συνεργατών του.\nΟι δολοφόνοι, ως κάτοχοι της απόλυτης αλήθειας είχαν αποκτήσει το θεϊκό σύνδρομο. Αποφάσιζαν για την ζωή και τον θάνατο συνανθρώπων τους.\nΜα πάνω απ΄όλα, για να σκοτώσουν έναν άνθρωπο θα πρέπει να μισούσαν την ανθρώπινη ζωή, όπως είπε χαρακτηριστικά ο υπουργός Προστασίας του Πολίτη. Δεν τραβάς εύκολα, εν ψυχρώ, την σκανδάλη για να δολοφονήσεις κάποιον που, το μόνο που μπορούσες να του προσάψεις, ήταν πως διαφωνούσες μαζί του. Γι΄αυτήν την πράξη απαιτούνται τεράστια αποθέματα κτηνωδίας.\nΚαι οι τρομοκράτες τα διέθεταν.\nΠράγματι, αυτή η εκδήλωση φανερώνει πως κάτι έχει αλλάξει στις συνειδήσεις των πολιτών. Ας αναλογιστούμε πως στην πατρίδα ουδέποτε έγινε μαζική συγκέντρωση κατά της τρομοκρατίας, σε αντίθεση με άλλες ευρωπαϊκές χώρες που δοκιμάστηκαν από αυτήν.\nΜια φορά που το αποτόλμησαν οι συγγενείς των θυμάτων δεν μαζεύτηκαν ούτε είκοσι άτομα. Ντροπή!\nΣτην σημερινή Ελλάδα έχουμε πρωθυπουργό του οποίου η οικογένεια θρήνησε νεκρό από τις σφαίρες των τρομοκρατών. Και υπουργό Προστασίας του Πολίτη κάποιον που έχασε έναν στενό συνεργάτη του από βόμβα που προοριζόταν για τον ίδιο. Γι΄αυτό,εμείς δεν μισούμε, δεν ξεχνούμε, θα νικήσουμε!


αριθμός - 2ο Γυμνάσιο Π. Φαλήρου - 10 ταινίες σχετικές με τα μαθηματικά\n10 ταινίες σχετικές με τα μαθηματικά\nΗ συνύπαρξη ευφυΐας και τρέλας στο μυαλό του Τζον Νας, τιμημένου με Νόμπελ οικονομικών για τη δουλειά του στη θεωρία των παιγνίων. Στον ρόλο του Νας, ο Ράσελ Κρόου. Ο 28χρονος Έλληνας Κ. Δασκαλάκης έλυσε τον επί 50 χρόνια άλυτο γρίφο του Νομπελίστα Νας το 2009.


Κρήτη: Σοκάρουν το δράμα που ζούσαν 4 κορίτσια μέσα στο σπίτι τους\nΑρχική > Νέα > Κρήτη: Σπίτι κολαστήριο για 4 κορίτσια – Σοκάρουν όσα βίωναν από τη μητέρα και τον σύντροφό της\nΣοκάρει το δράμα των τεσσάρων ανήλικων κοριτσιών, όπως αποτυπώθηκαν στο γράμμα της μεγαλύτερης κόρης προς την παιδοψυχίατρο.\nΤα όσα περιγράφουν ότι έζησαν κοντά στη μητέρα τους στο σπίτι του εραστή της, σε χωριό του Ηρακλείου Κρήτης, τέσσερα ανήλικα κορίτσια, είναι γροθιά στο στομάχι.\nΤα τέσσερα παιδιά υπέστησαν επί μήνες κακοποίηση σε αυτό το σπίτι-κολαστήριο, με ξύλο και εξευτελισμούς.\nΑποτυπώνεται όμως, σύμφωνα με πληροφορίες του Cretalive, και η απογοήτευση της ανήλικης: γιατί η «μαμά» (βάζει τη λέξη σε εισαγωγικά) δεν αντέδρασε και δεν τις προστάτευσε.\nΤα παιδιά, τουλάχιστον τα δύο μεγαλύτερα κορίτσια, μιλούν για ξυλοδαρμούς με χτυπήματα στο πρόσωπο και ματωμένες μύτες.\nΑναφέρουν ότι ο 59χρονος τις εξανάγκαζε να τις πλένει γυμνές μπροστά σε δύο φίλους του αλλά και ενώπιον της μητέρας τους. Τις κλείδωνε για τιμωρία σε ένα δωμάτιο, χωρίς νερό και φαγητό, με ένα δοχείο για να κάνουν την ανάγκη τους, τις τρομοκρατούσε για να παριστάνουν τις χαρούμενες. Εναπόθετε κόπρανα σε πιάτο και απειλούσε να τα ταΐσει στη μικρότερη.\nΙατροδικαστής «καίει» τη Πισπιρίγκου – Το τηλεφώνημα πριν μπει νοσοκομείο η Τζωρτζίνα – “Βόμβες” Κατερινόπουλου\nκακοποίηση παιδιού Κρήτη σπίτι κολαστήριο


Νίκος Νικολόπουλος: Η Ιερά Σύνοδος θέλει τον Ιερώνυμο… υποτακτικό του Τσίπρα; - Paraskhnio.gr\n17/02/2020 9:01 μμ\n18/11/2018 5:51 μμ\n18/11/2018 7:05 μμ\nΣε νέες δηλώσεις με αιχμές και προτροπές για «καθαρές λύσεις» στου κόλπους της Εκκλησίας, προχώρησε ο Νίκος Νικολόπουλος, ανεξάρτητος βουλευτής και πρόεδρος του Χριστιανοδημοκρατικού Κόμματος Ελλάδος.\n«Θα πρέπει να εξηγηθεί στην Ιερά Σύνοδο η υπέρβαση της εξουσιοδότησης του Αρχιεπισκόπου Ιερώνυμου από τον ίδιο. Παράκουσε την ομόφωνη απόφαση της Ιεραρχίας της Εκκλησίας μας και απεργάζεται σχέδια σε βάρος της. Διότι, τι άλλο μπορεί να σημαίνουν ο χαιρετισμός της δήλωσης και τα συγχαρητήρια που έδωσε στον Πρωθυπουργό Αλέξη Τσίπρα, όταν ο τελευταίος ανήγγειλε ότι θα προχωρήσει, χωρίς την συναίνεση της Εκκλησίας, στην αποβολή των κληρικών από τη δημόσια μισθοδοσία;» ανέφερε.\nΜιλώντας σε Πατρινούς δημοσιογράφους, ο Νίκος Νικολόπουλος έδωσε τις εύλογες προεκτάσεις στην ομόφωνη αντίδραση της Ι. Συνόδου, απέναντι στη βούληση της Κυβέρνησης.\nΚαι πιο εμφαντικά είπε: «Είναι δυνατόν να εκφράζει την Ορθόδοξη Εκκλησία αυτός που παράκουσε την Συνοδικότητα και ταυτίζεται απροκάλυπτα με τις μονομερείς αποφάσεις της Κυβέρνησης;».\nΑκολούθως, ο ανεξάρτητος βουλευτής απευθυνόμενος με νόημα στους Ιεράρχες, υπογράμμισε: «Επιδεικτικά και περιφρονητικά ο κ. Ιερώνυμος αγνόησε την ψήφο 82 Μητροπολιτών. Θα ‘ναι οξύμωρο να σιωπήσουν και να αδράνησαν και δικαίως τότε θα υποστούν τις συνέπειες μιας σκληρής κριτικής από το κλήρο και το λαό.\nΔεν πιστεύω, όμως, ότι θα παραμείνουν απαθείς. Φρονώ ότι θ’ αντιδράσουν και εκτιμώ ότι θα επιδιώξουν έκτακτη σύγκληση της Ιεράς Συνόδου, για να εξηγήσει ο Ιερώνυμος τους μέχρι τώρα ανομολόγητους και σκοτεινούς λόγους που τον υποχρέωσαν(;) να παρακούσει την Συνοδικότητα και να υπερβεί την εξουσιοδότησή του».\nΣτο σημείο αυτό, ο Νίκος Νικολόπουλος αναρωτήθηκε, αλλά και πρόβλεψε: «Ποιος είναι, εν τέλει, αυτός ο απόκρυφος λόγος της πλήρους ταύτισης του Αρχιεπισκόπου με τον ΣΥΡΙΖΑ και τον Αλέξη Τσίπρα; Όποιος κι αν είναι, ο Μακαριότατος κινδυνεύει να χάσει τη θέση του! Θα «πέσει» πρώτος και μαζί του θα πάρει και τον ΣΥΡΙΖΑ».\nΣτη συνέχεια, ο Χριστιανοδημοκράτης βουλευτής ήταν ξεκάθαρος ως προς την δική του θέση, αλλά και το τι περιμένει από τον Αρχιεπίσκοπο:\n«Δεν θα συμβάλω σε μία ακόμη εθνική υποχώρηση. Και το λέω αυτό, έχοντας κατά νου όλους τους συναδέλφους μου και τα κόμματα. Οφείλουν τώρα να δηλώσουν ποιοι θέλουν να χρησιμοποιούν Ελληνορθόδοξη και ποιοι ουδετερόθρησκη ταυτότητα… Εγώ θέλω την πρώτη.\nΟ δε, Αρχιεπίσκοπος ας αρχίσει να συμβιβάζεται με την ιδέα της παραίτησης! Όσο πιο γρήγορα, τόσο καλύτερα. Μόνο με μια τέτοια προσφορά στο τόπο, ίσως εξιλεωθεί. Ειδάλλως, ας γνωρίζει ότι βάπτεται κάλαμος γραμματέως οξυγράφου».\nΕξ’ άλλου, ο Νίκος Νικολόπουλος απαντώντας σε ερώτηση για την στάση που έχει τηρήσει μέχρι τώρα ο Πρόεδρος της ΝΔ Κυριάκος Μητσοτάκης, είπε: «Δείχνει ότι θέλει να είναι και με τον παπά και με τον ζευγά. Λαθεύει, αλλά είναι δικό του θέμα. Το συνετό και το πρέπον είναι να ξεκαθαρίσει τη θέση του. Θέλει ή όχι να παραμείνουν οι κληρικοί στην απευθείας δημόσια μισθοδοσία;».\nΟλοκληρώνοντας τις δηλώσεις του ο Αχαιός ανεξάρτητος βουλευτής επισημαίνει: «Απευθύνομαι στους υπέρμαχους του Ταμείου που προτείνουν να συσταθεί για την αξιοποίηση της εκκλησιαστικής περιουσίας. Τι το πετυχημένο έχουν να επιδείξουν ξεχωριστά Εκκλησία και Κράτος επί δεκαετίες, ώστε να προεξοφλούν σήμερα Τσίπρας και Ιερώνυμος ότι αυτό το ταμείο θα… σώσει το Κράτος και θα μπορεί να συντηρείται η Εκκλησία; Οι επισπεύδοντες θα ήταν φρόνιμο να σπεύδουν βραδέως…».\nTagsΑλέξης Τσίπρας ΑΝΕΛ Βουλή Γιωργος Πατούλης Δημοκρατική συμπαράταξη Ένωση Κεντρώων Ιερά Σύνοδος Ιερώνυμος ΚΚΕ Κυριάκος Μητσοτάκης Κώστας Καραμανλής Μέγαρο Μαξίμου Νέα Δημοκρατία Νίκος Νικολόπουλος Πάνος Καμμένος Παρασκήνιο ΠΑΣΟΚ Ποτάμι Πρωθυπουργός ΣΥΡΙΖΑ Φώφη Γεννηματά Χρυσή Αυγή\nΤην έκθεση «Ρήγας και Επανάσταση» θα εγκαινιάσει ο Προκόπης Παυλόπουλος\nΣτο σκαμνί του Πλημμελειοδικείου Ηρακλείου ο Αρτέμης Σώρρας – Για διασπορά ψευδών ειδήσεων


Οι φυσικοί μέτρησαν τον «μαγικό αριθμό» που καθορίζει το σύμπαν με εκπληκτική ακρίβεια\n04-12-2020 4:44 PM\nπαρά την «πίστη» του Arthrur Eddington, ότι η τιμή της ισούται ακριβώς με 1/137). Η τιμή αυτή φαίνεται μικρή όταν συγκρίνεται με την ισχύ των ισχυρών (πυρηνικών) δυνάμεων, αλλά πολύ μεγαλύτερη όταν συγκρίνεται με την ισχύ των ασθενών (πυρηνικών) δυνάμεων, και τεράστια αν συγκριθεί με την ισχύ των βαρυτικών δυνάμεων.\nΑπό τις θεμελιώδεις παγκόσμιες σταθερές η ταχύτητα του φωτός c, απολαμβάνει την μεγαλύτερη δόξα. Όμως, η αριθμητική τιμή της ταχύτητας του φωτός δεν μας λέει τίποτα για την φύση. Η τιμή της διαφέρει ανάλογα με το αν μετράται σε μέτρα ανά δευτερόλεπτο ή σε χιλιόμετρα ανά ώρα. Η σταθερά λεπτής υφής, αντίθετα, δεν έχει διαστάσεις ή μονάδες. Είναι ένας καθαρός αριθμός – «ένας ακατανόητος μαγικός αριθμός», σύμφωνα με τον Richard Feynman, ενώ ο Paul Dirac θεωρούσε την προέλευση του αριθμού αυτού ως «το πιο θεμελιώδες άλυτο πρόβλημα της φυσικής». Η σταθερά της λεπτής υφής είναι παντού, δεδομένου ότι χαρακτηρίζει την ισχύ της ηλεκτρομαγνητικής δύναμης με την οποία αλληλεπιδρούν όλα τα φορτισμένα σωματίδια όπως ηλεκτρόνια και πρωτόνια. Στον καθημερινό μας κόσμο, όλα είναι είτε βαρύτητα είτε ηλεκτρομαγνητισμός. Και γι‘ αυτό η σταθερά α είναι τόσο σημαντική.\nΟι φυσικοί θέλουν να μετρήσουν τη σταθερά λεπτής υφής όσο το δυνατόν ακριβέστερα. H ακριβής μέτρησή της επιτρέπει τον έλεγχο της θεωρίας που περιγράφει τις αλληλεπιδράσεις των στοιχειωδών σωματιδίων – το πολύπλοκο σύνολο εξισώσεων που είναι γνωστό ως Καθιερωμένο Πρότυπο της φυσικής των στοιχειωδών σωματιδίων.\nΣε χτεσινή δημοσίευση στο περιοδικό Nature με τίτλο «Determination of the fine-structure constant with an accuracy of 81 parts per trillion» , μια ομάδα τεσσάρων φυσικών με επικεφαλής την Saïda Guellati-Khélifa στο Εργαστήριο Kastler Brossel στο Παρίσι ανέφερε την ακριβέστερη μέχρι σήμερα μέτρηση της σταθεράς λεπτής υφής. Η ομάδα μέτρησε την τιμή της σταθεράς μέχρι το 11ο δεκαδικό ψηφίο, βρίσκοντας την τιμή (στην εργασία αναφέρεται η τιμή του 1/α):\nμε τα δύο τελευταία ψηφία να είναι αβέβαια. Το σφάλμα είναι ελάχιστο, μόλις 81 μέρη ανά τρισεκατομμύριο και η μέτρηση είναι περίπου τρεις φορές ακριβέστερη από την προηγούμενη καλύτερη μέτρηση του 2018 από την ομάδα Müller στο Berkeley. Η Guellati-Khélifa κατείχε το ρεκόρ ακριβέστερης μέτρησης πριν από τον Müller το 2011!\nΗ Guellati-Khélifa βελτιώνει το πείραμά της συνεχώς τα τελευταία 22 χρόνια(!). Προσδιορίζει την σταθερά λεπτής υφής, μελετώντας τις ανακρούσεις των ατόμων ρουβιδίου όταν απορροφούν ένα φωτόνιο. Ο Müller κάνει το ίδιο με τα άτομα καισίου. Ο Müller παραδέχθηκε τους ανταγωνιστές του, δηλώνοντας πως «μια μέτρηση τρεις φορές ακριβέστερη είναι πολύ μεγάλη υπόθεση. Ας μην ντρεπόμαστε λοιπόν να το ονομάσουμε ένα μεγάλο επίτευγμα.»\nΗ παλαιότερη μέτρηση του Müller 2018 είχε χαιρετιστεί ως ο μεγαλύτερος θρίαμβος του Καθιερωμένου Προτύπου. Το νέο αποτέλεσμα της Guellati-Khélifa είναι ακόμη μεγαλύτερος. Πρόκειται για την ακριβέστερη συμφωνία μεταξύ θεωρίας και πειράματος μέχρι σήμερα.\nΗ σταθερά λεπτής υφής συμβολίζεται με το ελληνικό γράμμα α και εκφράζει την ισχύ της ηλεκτρομαγνητικής δύναμης. Είναι αδιάστατη σταθερά και ισούται περίπου με 1/137 (παρά την «πίστη» του Arthrur Eddington, ότι η τιμή της ισούται ακριβώς με 1/137). Η τιμή αυτή φαίνεται μικρή όταν συγκρίνεται με την ισχύ των ισχυρών (πυρηνικών) δυνάμεων, αλλά πολύ μεγαλύτερη όταν συγκρίνεται με την ισχύ των ασθενών (πυρηνικών) δυνάμεων, και τεράστια αν συγκριθεί με την ισχύ των βαρυτικών δυνάμεων.\nΔιαβάστε Περισσότερα: https://www.quantamagazine.org/physicists-measure-the-magic-fine-structure-constant-20201202/\nΣταθερά Λεπτής Υφής Ηλεκτρομαγνητική Δύναμη\nΑναζήτηση εξωγήινης νοημοσύνης σύμφωνα με την θεωρία παιγνίων\nLunar Cruiser: Παρουσίαση του ιαπωνικού επανδρωμένου όχηματος εδάφους για τη Σελήνη\nΔελτίο τύπου για την εκδήλωση Ενημέρωση κοινού για την τεχνολογία 5G\n3ος Πανελλήνιος Διαγωνισμός Η ΚΑΘΑΡΗ ΕΝΕΡΓΕΙΑ ΣΤΗΝ ΜΑΧΗ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΚΛΙΜΑΤΙΚΗΣ ΑΛΛΑΓΗΣ


Κόκκινο Πρίσμα: Ιανουαρίου 2014\nΌλο το βράδυ δεν μπόρεσα να κλείσω μάτι...το μόνο που σκεφτόμουν είναι ο Ηλίας. Γι αυτό κι αποφάσισα να σπάσω τη σιωπή αυτού του ιστολογίου ελπίζω για τελευταία φορά, για τον Ηλία.\nO Ηλίας στο κέντρο της πρώτης γραμμής, με το συνηθισμένο του στυλ (Δευτέρα 28/2/1983, Σαλονίκη)\nΆνοιξη του 2003. Αντιπολεμική πορεία στο Άκτιο, φτάνει το πούλμαν από τη Θεσ/κη, συναντάμε τους Θεσσαλούς και πάμε προς το στρατόπεδο, στη ντουντούκα ένας κοντός μουστακαλής, με γκρι παντελόνι, άσπρο πουκάμισο και σκαρπίνια που γυάλιζαν σχεδόν όσο η φαλάκρα. Μερικούς μήνες μετά τον ξαναβλέπουμε στη Θεσσαλονίκη Αντίσταση 2003, στο κάμπινγκ στην Επανωμή. Σε μια από τις πολλές μεταφράσεις που έκανε, σε ένα εργαστήρι για τον πόλεμο που το θυμάμαι πολύ καλά διότι παρολίγο να γίνει σύρραξη γιατί ο Μορένο του Κάμπο Αντιιμπεριαλίστα είπε ότι οι Ταλιμπάν είναι αντιιμπεριαλιστές, με τη λογική του ο εχθρός του εχθρού μου είναι φίλος μου, και ο Αφγανός σύντροφος ο Ζαχίρ (και όλοι οι υπόλοιποι προφανώς) είχε γίνει πυρ και μανία, ο σύντροφος ο Γρηγόρης θεωρεί πως δεν μεταφράζω σωστά και ο ‘λίας με υπερασπίζεται χωρίς να με ξέρει. Άστο ρε το παιδί, που μου μαθες και εγγλέζικα να κάνεις κριτική, για να εισπράξει την απάντηση, πάψε ρε Ηλία, που μου μάθατε και ελληνικά στην Καρδίτσα και έχετε άποψη για τα εγγλέζικα. Οι διάλογοι δέκα χρόνια μετά αντιλαμβάνεστε πως είναι στο περίπου. Βέβαια ο 'λίας περισσότερο ήθελε να την πει στο Γρηγόρη με τον οποίο συνέχεια πειράζονταν παρά να υπερασπιστεί εμένα.\nΕπόμενη συνάντηση, μάλλον ένα χρόνο μετά, στη Μεσούντα, όπου πήγαμε να αποτίσουμε φόρο τιμής στον Άρη Βελουχιώτη. Ο Ηλίας και οι Καρδιτσιώτες σηκώνουν μπαϊράκι να πάει μόνο αντιπροσωπεία να καταθέσει την πλάκα γιατί ήταν επικίνδυνο το μονοπάτι. Οι καρδιτσιώτες μειοψηφούν και με δημοκρατικές διαδικασίες καταγγέλλουν και πάνε για τσίπουρα. Όταν επιστρέφουμε υπό κατάρρευση από την κούραση βλέπουμε στο καφενείο τον Ηλία στην κεφαλή ενός μεγάλου τραπεζιού όπου εκτός από τους συντρόφους που έμειναν πίσω, είχαν μαζευτεί και ντόπιοι, να αναλύει γιατί η απόφαση του Άρη να πάει στην Μεσούντα ήταν απόφαση αυτοκτονίας. Φυσικά συνοδεία τσίπουρου και μεζέ.\nΑπό τότε ανταμώναμε λίγο πιο συχνά, σε αντιιμπεριαλιστικές εκδηλώσεις ή άλλες κομματικές εκδηλώσεις, και τα τελευταία χρόνια τον έβλεπα όποτε ανέβαινα στην Θεσ/κη όπου στο μεταξύ είχε μετακομίσει. Πέρυσι το καλοκαίρι τα έφερε η τύχη και βρεθήκαμε στα γραφεία της ΚΟΘ για καμιά ώρα μοναχοί. Μου εξιστορούσε για τη ζωή στο Βερολίνο επί δικτατορίας, ότι ο Ηλίας ήταν στο Βερολίνο το είχα μάθει πρώτη φορά χρόνια πριν, από τη Μαρία του Γαβρήλου. Όταν την ρώτησα πως έγινε κομμουνίστρια, μου είπε πως ο Γαβρήλος ήταν σεσσημασμένος και γι αυτό έφυγε μετανάστης, για να μπορέσει να δουλέψει. Αυτή δεν ήταν, αλλά έγινε όταν άκουσε τον Καμαρέτσο να μιλάει στο Σύλλογο των Ελλήνων στο Βερολίνο. Έτσι ο Ηλίας μου εξιστόρησε για μας, για το ΕΚΚΕ, για άλλες μικρότερες οργανώσεις, μιλούσε λες και ήταν χθες, μέχρι και την οργανωτική δύναμη του καθενός θυμόταν, απίστευτο μνημονικό. Όταν του είπα να μου τα πει ξανά να τα καταγράψουμε, το γύρισε αμέσως στο μουγκό. Για τα προδικτατορικά να πας στον Στέφο στην Καρδίτσα, αυτός ήταν στην ΠΠΣΠ, εγώ ήμουν φαντάρος τότε, μου απάντησε. Για την παρανομία; Και πάλι στον Στέφο, μαζί κρυβόμαστε τότε, στο ίδιο σπίτι. Και να πας και στον Βασίλη και τον Στέλιο. Και για τη Γερμανία Ηλία; Ε, αν είναι μετά θα σου πω κι εγώ. Το μετά δυστυχώς δεν ήρθε, ο Ηλίας μας άφησε πρόωρα. Οι ιστορίες του βέβαια δεν χάθηκαν, ζουν στον καθένα από εμάς που τις έχει εξιστορήσει, όπως ζει και ο ίδιος στο βαθμό που μας έχει επηρεάσει, που μας έχει σημαδέψει…ειδικά τη νέα γενιά, με την οποία πάντα είχε μια απίστευτα αν όχι παράδοξα καλή σχέση.\nΤελευταία φορά που τον είδα, ήταν το καλοκαίρι πέρσι στο σπίτι του, όπου παρακολουθούσε τα ολυμπιακά αθλήματα, ο αθλητισμός ήταν μάλλον το δεύτερο μεγάλο πάθος του μετά την πολιτική, δογματικός και αντιδιαλεκτικός γαύρος ο άτιμος. Γιατί ο Ηλίας δεν ήταν έξω από αυτό τον κόσμο, ένας εξωγήινος της πολιτικής που έρχεται από άλλο πλανήτη σε αυτό τον κόσμο, γι αυτό και δεν ήξερε να μιλάει μόνο για τα πολιτικά. Ήταν ένας απλός, λαϊκός άνθρωπος, όπως οφείλουν να είναι οι κομμουνιστές.\nΚαλό αντάμωμα Ηλία!\nΠολιτική Εισήγηση: Eρυθρό Πρίσμα στις 9:29 μ.μ. 2 σχόλια: Σύνδεσμοι σε αυτήν την ανάρτηση\nΕτικέτες Ηλίας Καμαρέτσος, Καμαρέτσος, ΣΥΝΤΡΟΦΟΣ


Τα φαβορί επιβεβαίωσαν την υπεροχή τους '); });\nΤα φαβορί επιβεβαίωσαν την υπεροχή τους\nΑΛΕΞΑΝΔΡΟΣ ΤΡΙΓΚΑΣ Α. ΤΡΙΓΚΑΣ 20.03.2016 | 07:44\nΤο Utah ήταν η μοναδική ομάδα που δεν κατάφερε να επιβεβαιώσει τη θεωρητική υπεροχή του στην τρίτη ημέρα της March Madness, αφού διασύρθηκε από το Gonzaga (82-59). Στην "Sweet 16" το Kansas, το North Carolina και το Virginia. Αποκλείστηκε το Kentucky.\nΟι τρεις από τις τέσσερις ομάδες που βρίσκονται στο Νο1 της περιφέρειάς τους, έκαναν αυτό που έπρεπε στους αγώνες του β' γύρου της March Madness και πήραν το εισιτήριο για τη "Sweet 16" του τουρνουά.\nΤο Kansas (73-61 το Connecticut), το Virginia (77-69 το Butler) και το North Carolina (85-66 το Providence) επιβεβαίωσαν τον τίτλο του φαβορί που τους συνόδευε στα παιχνίδια τους και πήραν την πρόκριση για τον επόμενο γύρο της "Τρέλας", συνεχίζοντας ακάθετα προς το Final Four του Χιούστον.\nTo Duke λίγο έλειψε να κάνει... χαρακίρι, αλλά στο τέλος είχε την ψυχραιμία για να πάρει τη νίκη. Οι "Blue Devils" αντιμετώπισαν το Yale, φτάνοντας στο +23 (48-25) στο ημίχρονο, δίχως όμως να εξασφαλίσουν από τόσο νωρίς τη νίκη. Βλέπετε, οι "Bulldogs" επέστρεψαν, με τον Brandon Sherrod (22π., 7ριμπ.) να κάνει τη διαφορά, μείωσαν μάλιστα στους τέσσερις (64-68) με 33'' να μένουν για το τέλος. Οι παίκτες του Mike Krzyzewski αγχώθηκαν μεν, αλλά δεν έχυσαν την καρδάρα με το γάλα, αφού ο Brandon Ingram (25π.) έβαλε δύο βολές και "καθάρισε" το παιχνίδι. Πρώτος σκόρερ ήταν ο Grayson Allen, που σημείωσε 25 πόντους με 4/12 δίποντα, 3/7 τρίποντα και 8/10 βολές.\nΜέσα σε όλα, ο Marshall Plumlee έκανε αυτό, θέλοντας να "ξυπνήσει" τους συμπαίκτες του στη διάρκεια ενός τάιμ άουτ στο β' ημίχρονο.\nΑυτοί που δεν τα κατάφεραν ούτε φέτος να φτάσουν μέχρι το τέλος του δρόμου, αν και συγκαταλέγονταν μεταξύ των φαβορί, ήταν οι "Wildcats" του Kentucky. Η ομάδα του John Calipari ηττήθηκε από το Indiana (73-67) και είπε πρόωρα "αντίο" στο τουρνουά.\nΤέλος, το Gonzaga ισοπέδωσε το Utah (82-59), πηγαίνοντας κόντρα σε όλα τα προγνωστικά. Οι "Bulldogs" είχαν τέσσερις παίκτες με διψήφιο αριθμό πόντων, με τους Domantas Sabonis (19π., 10ριμπ.) και Eric McClellan (22π. με 9/12 σουτ) να ξεχωρίζουν.\nWichita State (11) - Miami Fl. (3) 57-65\nDuke (4) - Yale (12) 71-64\nKentucky (4) - Indiana (5) 67-73\nIowa State (4) - Little Rock (12) 78-61\nVirginia (1) - Butler (9) 77-69\nConnecticut (9) - Kansas (1) 61-73\nUtah (3) - Gonzaga (11) 59-82\nNorth Carolina (1) - Providence (9) 85-66


Google: Οι δέκα πιο συχνές αναζητήσεις για το 2012 ~ Τεχνολογία - ΝΕΑ\nGoogle: Οι δέκα πιο συχνές αναζητήσεις για το 2012\nBy News Worldwide 365 at 3:10 μ.μ. No comments\nΚαθώς πλησιάζουμε στο τέλος του έτους, αν ανατρέξει κανείς στις κορυφαίες αναζητήσεις της Google (Google Search) δεν θα βρει τα σημαντικότερα πολιτικά και πολιτιστικά γεγονότα του 2012 στις πρώτες θέσεις..\nΗ Google έψαξε λοιπόν και βρήκε τις λέξεις - όρους που αναζητήθηκαν περισσότερο τη χρονιά που μας αφήνει χρόνους, συγκεντρώνοντας και παρουσιάζοντας τα δέκα επικρατέστερα Google Trends.\nΗ τάση αυτή με λίγα λόγια, αναδεικνύει τον τρόπο με τον οποίο ο μέσος χρήστης χρησιμοποιεί το Google. Κοινώς, σαν μια "one-stop" πύλη στο διαδίκτυο. Για παράδειγμα. Ψάχνει κανείς για παιχνίδια και δεν θυμάται τη διεύθυνση του site που θα βρει τις κριτικές που αναζητά; Καταφεύγει στη μηχανή αναζήτησης και "παίζει" με τις λέξεις - κλειδιά.\n2. YouTube: Ο όρος "YouTube mp3" ανέβασε το YouTube στη δεύτερη θέση της σχετικής λίστας.\nΠου άφησες το κινητό σου; Το τηλεκοντρόλ; Τα κλειδ...\nGoogle: Οι δέκα πιο συχνές αναζητήσεις για το 2012...


Βάσω Κανελλοπούλου | Earth Hour Hellas\nPosts Tagged ‘Βάσω Κανελλοπούλου’\nΗ Ώρα της Γης @ Άξιον εστί!\nPosted by: Laughter Yoga on: 17 Ιουνίου, 2008\nΤο Σάββατο, 14 Ιουνίου 2008, η εκπρόσωπος της ομάδας Η Ώρα της Γης στην Αίγινα, Ελένη Σκρέκου, παρουσιάστηκε στην ενημερωτική εκπομπή του κ. Βασίλη Βασιλικού “Άξιον Εστί”! Η θεματολογία της εκπομπής ήταν επικεντρωμένη στο περιβάλλον.\nΑκόμη καλεσμένοι ήταν η κ. Βάσω Κανελλοπούλου, δημοσιογράφος, ο κ. Γιάννης Σακκιώτης, πολιτικός επιστήμονας και ο κ. Κρίτων Αρσένης, υπεύθυνος του Προγράμματος για την Αειφόρο Ανάπτυξη στο Αιγαίο της Ελληνικής Εταιρείας Περιβάλλοντος και Πολιτισμου.\nΌσον αφορά στην προσπάθειά της ομάδας μας που κορυφώθηκε στις 29 Μαρτίου 2008, μπορείτε να δείτε στην εκπομπή πλάνα από το trailer της Ώρας της Γης καθώς και από την εκδήλωση στο Λιμάνι όπου πρωτοστατούν τα παιδιά της Αίγινας!\nΗ συνομιλία με τον κ. Βασιλικό ήταν μοναδική εμπειρία! Τον ευχαριστούμε, και όλη την ομάδα του, για την φιλοξενία!\nΜπορείτε να δείτε ένα κομμάτι της εκπομπής εδώ:\nΘα επαναλάβουμε ότι η Ώρα της Γης οργανώθηκε στην Αίγινα από μια μικρή ομάδα ανεξάρτητων εθελοντών.\nΟραμά μας είναι να δημιουργηθεί ένα δίκτυο σε όλη την Ελλάδα με στόχο την ενημέρωση για την περιβαλλοντική υποβάθμιση και τις συνεπαγόμενες κλιματικές αλλαγές, και -το κυριότερο- τρόπους να δημιουργήσουμε όλοι μαζί ένα καλύτερο μέλλον για όλους.\nΟ καθένας από εμάς είναι μια σταγόνα,\nόλοι μαζί φτιάχνουμε τον ωκεανό!\nΜήνυμα από τη Μητέρα Γη!\nΜίνι απολογισμός για την οργάνωση της Ώρας της Γης στην Αίγινα\nΕτικέτες: Άξιον Εστί, Βάσω Κανελλοπούλου, Βασίλης Βασιλικός, ΕΤ-3


Ο Mεγάλος και ο Mικρός Αγιασμός... | Ορθόδοξοι Ιεραπόστολοι\nΑρχική > News > Ο Mεγάλος και ο Mικρός Αγιασμός...\nΟ Μέγας Αγιασμός δύναται να φυλάσσεται κατ’ οίκον προς εξυπηρέτηση των αναγκών των πιστών. Αυτό αναφέρεται ρητώς στο κείμενο της Ακολουθίας: «ίνα πάντες οι αρυόμενοι και μεταλαμβάνοντες έχοιεν αυτό προς ιατρείαν παθών, προς αγιασμόν οίκων, προς πάσαν ωφέλειαν επιτήδειον» καθώς επίσης και στον λόγο του Ι. Χρυσοστόμου ο οποίος γράφει σχετικά: «κατά την εορτή αυτή όλοι παίρνουν το αγιασμένο νερό στο σπίτι τους και το φυλάνε ολόκληρο τον χρόνο». Απαραίτητη βεβαίως προϋπόθεση για την κατ’ οίκον διατήρηση του καθαγιασμένου ύδατος είναι η ευλαβής και μετά μεγίστης προσοχής φύλαξή του.\nΕπικρατεί η αντίληψη ότι η νηστεία της 5ης Ιανουαρίου έχει οριστεί λόγω της επικείμενης μετάληψης του Μεγάλου Αγιασμού της επομένης. Μία τέτοια εκδοχή όμως δεν μαρτυρείται από την παράδοση της Εκκλησίας μας αλλά προέρχεται από παρανόηση μιας άλλης αρχαιότατης πράξης. Από τους Πρωτοχριστιανικούς ήδη χρόνους, της μεγάλης Δεσποτικής εορτής των Θεοφανείων προηγούνταν προπαρασκευαστική νηστεία που αφορούσε το ομαδικό βάπτισμα των κατηχουμένων που γινόταν κατά την ημέρα αυτή. Τότε νήστευαν όχι μόνον ο βαπτιζόμενος και ο βαπτίζων αλλά και σύμπασα η Εκκλησία. Την αιτιολόγηση της νηστείας της παραμονής λόγω της λήψης Αγιασμού δεν δικαιολογεί ούτε η σύγχρονη πράξη κατά την οποία τελείται Μέγας Αγιασμός και κατά την Παραμονή. Ο λαός μεταλαμβάνει του Μεγάλου Αγιασμού της παραμονής χωρίς να νηστεύει την προηγουμένη (4η Ιανουαρίου) αλλά ούτε καταλύει την νηστεία της παραμονής των Θεοφανείων (5ης Ιανουαρίου) μετά την λήψη του.\nΓια την μετάληψη του Μεγάλου Αγιασμού απαιτείται τέλεια αποχή τροφής και ποτού από του δείπνου ή του μεσονυκτίου της προηγούμενης ημέρας μέχρι της μεταλήψεως. Εξαίρεση αποτελεί η έκτακτη μετάληψη αγιασμού σε περιπτώσεις ασθενειών, κινδύνων κτλ. Και εκεί όμως η πνευματική νηστεία όπως ορίζεται από τον Απόστολο Παύλο (Β΄ Κορ. 7,1) είναι απαραίτητη.\nΑγιασμός και Θ. Κοινωνία


Οι φιλορθόδοξες θέσεις τών Ένγκελς και Μπακούνιν\nΗ "πολιτική συγγένεια" και οι Χριστιανοί ψηφοφόροι // Ο Χριστιανισμός, ο Μαρξισμός και η Αγάπη\nτού Δημήτρη Κιτσίκη\nΤακτικού μέλους της Καναδικής Ακαδημίας, καθηγητού Πανεπιστημίου Οττάβας\nΠηγή: Απόσπασμα από άρθρο με τίτλο: "Ελληνισμός...", που δημοσιεύθηκε στο περιοδικό "Τρίτο Μάτι" Νο 152, τον Μάιο 2007. (Σελ. 55).\nΣε αντίθεση με πολλούς σύγχρονους αριστερούς, που νομίζουν ότι έχουν καταλάβει τις θέσεις των θεωρητικών του Κομμουνισμού, ο Ένγκελς, (και κατ' επέκτασιν ο Εγελιανός Μπακούνιν), ήξεραν πολύ καλά τι έλεγαν για τη θρησκεία. Δεν έβαζαν όλες τις χριστεπώνυμες εκκλησίες στο ίδιο τσουβάλι, αλλά ξεκαθάριζαν σαφώς ότι η αντίθεσή τους ήταν προς την Παπική εκκλησία, ενώ η Ορθόδοξη διακήρυτταν ότι αποτελεί την τελειοποίηση του Ελληνικού πολιτισμού!\nΌπως όλοι οι πολύ μεγάλοι διανοούμενοι, το πρότυπο τών οποίων είναι ο Ρουσσώ, ο καθηγητής Έγελος ήταν σφόδρα αντιδιανοούμενος και απεχθάνετο τους «σοφούς καθηγητές» και την επίδειξη της επιστημοσύνης τους (erudition). Στην Ιστορία της Φιλοσοφίας του, τους περιγράφει ως εξής: «Είναι σαν ζώα που έχουν ακούσει με ευκρίνεια όλους τους ήχους μίας μουσικής, αλλά που δεν είναι σε θέση να αντιληφθούν την ενότητα και την αρμονία του μουσικού έργου» (Α' 9). Ο Έγελος καταφέρεται μετά μανίας κατά των λατινικών, χάριν των οποίων «ημπορούμε να λέμε στα λατινικά πράγματα που θα ήταν γελοίο να εδιαβάζαμε ή να εγράφαμε» στα γερμανικά. Με την εξαφάνιση τών λατινικών θέλει να εξαφάνιση και την Ρωμαιοκαθολική Εκκλησία.\nΟ αναρχικός φιλόσοφος Μιχαήλ Μπακούνιν (1814-1876) ήταν φανατικός εγελιανός. Ο Ένγκελς είπε για τον Μπακούνιν: «Πρέπει να τον σεβόμεθα, επειδή εκατάλαβε τον Έγελο» (βλ. Guy\nde Bakounine» [Οι εγελιανές βάσεις τού αναρχισμού τού Μπακούνιν], στο Hegel\nMarx, Πανεπιστήμιο του Πουατιέ. 1970, σ. 46).\nΑλλά το πλέον καταπληκτικό είναι ότι ο Έγελος όχι μόνον περιφρονεί τον δυτικό πολιτισμό, τα λατινικά και την ρωμαιοκαθολική Εκκλησία, όχι μόνον θεωρεί τον ελληνισμό με την ζωντανή ελληνική γλώσσα ως τον ύψιστο πλανητικό πολιτισμό, αλλά πιστεύει ότι\nεάν κάτι έλλειψε για καιρό σε αυτόν τον πολιτισμό είναι εκείνο που του έφερε τελικά η Ελληνορθόδοξη χριστιανική θρησκεία και τον έκαμε τέλειο! «Ο Έγελος επίστευε ότι σε όλην την Ιστορία, μόνον οι Έλληνες είχαν συλλάβει την ουσιαστική σχέση του υποκειμένου με το σύμπαν. Το μόνον που τους έλλειψε ήταν μία απολύτως ανθρώπινη θρησκεία... Μία τέτοια θρησκεία έπρεπε να κατάργηση μια για πάντα το παράλογο της τυφλής μοίρας [όπως εκφράζεται στην αρχαία τραγωδία] και την τυραννία της φύσεως. Ο Χριστιανισμός [στην ορθόδοξη μορφή του] στην ελληνίζουσα εγελιανή ερμηνεία του, εκάλυπτε αυτήν την επιτακτική ανάγκη» (J.Glenn\nHarper, 1941, σ. 93).\nΤελευταία ενημέρωση: 25-6-2007.


ALUBOX – Κουτιά αλουμινίου για ασφαλή μεταφορά και αποθήκευση.\nΗ Alubox είναι μια οικογενειακή επιχείρηση που ιδρύθηκε το 1999. Ειδικεύεται στην παραγωγή κουτιών, θηκών και κιβωτίων από αλουμίνιο.\nΟ κατάλογός Alubox περιλαμβάνει μεγάλη γκάμα από στάνταρ διαστάσεων κουτιών αλουμινίου που πωλούνται σε όλο τον κόσμο. Βρίσκουν εφαρμογή σε βιομηχανικές, μεταφορικές, αμυντικές και υπηρεσίες έκτακτης ανάγκης. Ακόμα χρησιμοποιούνται σε πλήθος αθλητικών δραστηριοτήτων, camping και σε διάφορα χόμπι.\nΤα κουτιά αλουμινίου Alubox διασφαλίζουν ασφαλή μεταφορά και αποθήκευση, για πολύτιμα είδη, εύθραυστα αντικείμενα και ευαίσθητο εξοπλισμό.\nΗ Alubox επίσης παράγει κουτιά αποθήκευσης κατά παραγγελία που μπορεί να καλύψουν κάθε ανάγκη, όσο συγκεκριμένη και να είναι, ακόμη και σε μικρές ποσότητες (ισχύει περιορισμός 5 ή 10 τεμαχίων αναλόγως μεγέθους). Όλα τα κουτιά μπορούν να κατασκευαστούν με εσωτερικούς προσαρμογείς και με αφρό προστασίας. Επιπλέον, υπάρχει η δυνατότητα κατασκευής με εσωτερική μονωτική επένδυση υψηλής ποιότητας, κατάλληλη για την μεταφορά αίματος, εμβολίων, φαρμάκων, φαγητών και ποτών.\nΕίμαστε υπερήφανοι να παρέχουμε προϊόντα με υψηλή ποιότητα, άριστη εφαρμογή, γρήγορη παράδοση και την δυνατότητα να μπορούν να προσαρμοστούν για να καλύψουν την κάθε ανάγκη σας.\nALUBOX – Ποιότητα και αντοχή στον χρόνο\nΤα κουτιά και κιβώτια αλουμινίου Alubox είναι κατασκευασμένα από αλουμίνιο EN AW-5754 (A1Mg3). Το υλικό αυτό είναι ιδιαίτερα ανθεκτικό και προσφέρει άψογη προστασία κατά της διάβρωσης από θαλασσινό νερό και βιομηχανικά μολυσμένες ατμόσφαιρες.\nΗ εταιρεία Alubox έχει αφιερώσει χρόνια στην εξέλιξη του σχεδιασμού και κατασκευής των κουτιών αλουμινίου. Έτσι ώστε σε κάθε περίπτωση, είτε είναι στάνταρ η κατά παραγγελία, θα έχει την ίδια άριστη ποιότητα και αντοχή στον χρόνο!\nΗ Alubox κατασκευάζει και παλέτες αλουμινίου σε διαστάσεις ευρωπαλέτας (EURO Pallet 1 & 2), με αντοχή έως 2000 Kg.\nΤα προϊόντα μας μπορείτε να τα βρείτε στο: www.kiziridis.gr, www.alubox.gr, www.kiziridis.store\nΓια λύσεις Β2Β μπορείτε να μας βρείτε εδώ: info@kiziridis.gr | sales@kiziridis.gr | +30.210.4116933\nALUBOX - A029\nΈνα από τα κύρια χαρακτηριστικά των Alubox, είναι το σύστημα στοιβασίας τους. Υψηλής ποιότητας με..\nALUBOX - A042\nALUBOX - A073\nALUBOX - A081\nALUBOX - A134\nALUBOX - A157\nALUBOX - A240\nALUBOX - A415\nALUBOX - S020\nALUBOX - S056\nALUBOX - S060\nALUBOX - S067\nALUBOX - S074\nALUBOX - S115\nALUBOX - S120\nALUBOX - S163


Καθαρισμός βυθού και παραλίας στη Λίμνη Βουλιαγμένης. - ATnews\nΚαθαρισμός βυθού και παραλίας στη Λίμνη Βουλιαγμένης.\n16 Οκτ 2019 7:53 ΠΜ 16 Οκτ 2019 7:53 ΠΜ\nΟ Όμιλος Αυτοδυτών Λουτρακίου – Loutraki Dive Club Σάββατο στις 12/10/2019 πραγματοποίησε καθαρισμό του βυθού αλλά και της παραλίας στη Λίμνη Βουλιαγμένης.\nΟ απολογισμός κατάδυσης 32 κιλά ή 465 τεμάχια ρύπανσης κυρίως πλαστικά μπουκάλια και κουτάκια αλουμινίου, καπάκια καφέ, σακούλες, κομμάτια πλαστικό, πετονιές κλπ….! Η ομάδα απαρτιζόταν από 3 δύτες και 5 στην ξηρά. Έγινε καθαρισμός και της παραλίας με απογοητευτικά ευρήματα….. πλαστικά διάφορα, πολλά καλαμάκια και πάρα πολλά αποτσίγαρα (περισσότερα από 200) που σημαίνει ότι οι περισσότεροι δεν δίνουν δεκάρα για το περιβάλλον.\nΠαρακαλούνται οι λουόμενοι να σταματήσουν επιτέλους να φυτεύουν ”γόπες” στην παραλία, το έχουμε επανειλημμένως πει ότι δεν φυτρώνουν…..φερθείτε στο περιβάλλον με σεβασμό, πάρτε τασάκι μαζί σας ή βρείτε τρόπους να μην ρυπαίνετε!!!!! Ευχαριστούμε όλους τους συμμετέχοντες! Προστατεύουμε αυτό που αγαπάμε! Σεβόμαστε το περιβάλλον , Σταματάμε να ρυπαίνουμε .\nΟ Σύλλογος Γυναικών Αγίων Θεοδώρων παει θεάτρο


Θέλω να αδυνατίσω: Τρίτη 24-7-07\n1 φραπές με 1 κ.γ. ζάχαρη & μια μερίδα γάλα (20+20=40 θερμίδες)\n1 μπάρα Musli free μήλου 25γρ. (από Lidl) (100 θερμίδες)\nΜακαρόνια με τόνο 220γρ. (457 θερμίδες)\nΤυρί τριμμένο 30γρ. (96 θερμίδες)\nΚαρπούζι 350γρ. (109 θερμίδες)\nΕίχα επισκέψεις στο σπίτι κι έτσι το βραδυνό ακυρώθηκε μιας και η ώρα είχε περάσει κατά πολύ για να πάρω βραδυνό.\nΣύνολο θερμίδων: 842\nΈγραψε η Μάρ σι στις 9:21 π.μ.\nParis Apostolopoulos 25 Ιουλίου 2007 - 10:04 π.μ.\nεισαι σίγουρη το να παίζεις με τοσο χαμηλές θερμίδες ειναι καλο για την υγία σου; Ακολουθείς την συμβουλή κάποιου ειδικού; Γιατί και οι θερμίδες ειναι λίγες και τα γεύματα δεν γινοντε (πχ βραδυνό).\nΜΑΡΣΙ 25 Ιουλίου 2007 - 1:55 μ.μ.\nΠάρη μου σ'ευχαριστώ για το σχόλιο σου και θα σου απαντήσω αμέσως στις απορίες σου.\nΚατ'αρχήν αυτό που δεν έχω κάνει σε τούτο το μπλοκάκι είναι να αναρτήσω ένα πλήρες ιστορικό για να καταλάβετε από τι δρόμους και δρομάκια διατροφικά έχω περάσει. Θα το κάνω όμως!\nΕίχα ρωτήσει που λες στο φόρουμ 'Λόγω διατροφής' του γνωστού διατροφολόγου Δημήτρη Γρηγοράκη για τις ημερήσιες προσλαμβανόμενες θερμίδες και εκεί μου απάντησαν πως οι 2000 είναι ικανές να δώσουν μια σταθερή απώλεια βάρους, όχι όμως και γρήγορη (δηλαδή θα έχανα μισό κιλό την εβδομάδα). Κάθισα λοιπόν και τις υπολόγισα με κάτι παλιά διαιτολόγια που είχα από διαιτολόγους που πήγαινα και διαπίστωσα ότι οι 2000 είναι πάρα πολλές όταν ένα νορμάλ διαιτολόγιο παίζει στις 1400-1500 θερμίδες. Και μιας και θέλω να έχω μια σχετικά γρήγορη απώλεια της τάξεως του 1 κιλού την εβδομάδα, κάνω λοιπόν διατροφή με τον θερμιδομετρητή και με ημερήσιο όριο τις 1200-1300 θερμίδες, τρώγοντας φυσικά τα πάντα. Δείχνουν λίγες αλλά ήδη έχω συνηθίσει κι έχω μάθει να τρώω μετρημένα. Τρώω τα πάντα και χωρίς τύψεις! Αυτό είναι το ουσιαστικό.\nΌσο για το βραδυνό που είδες ότι δεν το πήρα, απλά οι επισκέπτες μου έφυγαν πολύ αργά και δεν λέει να πάρεις βραδυνό στη 1 η ώρα το ξημέρωμα! Αν δεν έχω φάει μέχρι τις 11 το πολύ το βράδυ από κει και πέρα δεν παίζει βραδυνό για μένα! Δεν έγινε και τίποτε αν δεν φας ένα βράδυ, πιστεύω!\nParis Apostolopoulos 26 Ιουλίου 2007 - 5:04 μ.μ.\nΓεια σου αγαπητή!\nΛοιπόν για να μην δημιουργούνται εντυπώσεις να πω ότι πέρασα και περνάω τέτοιες διαδικασίες - αρα σε καταλαβαίνω απόλυτα!\nΤον τελευταιο καιρο ομως εχω ανακαλύψει εξαιρετικες πληροφορίες απο ανθρώπους σχετικους! Μπορείς να με βρεις στο javaneze@gmail.com.\nΛοιπόν στο θέμα μας - οι 2000 ή 2100 θερμιδες ειναι σχετικές για τον καθένα. Πρέ[ει αν γινουν οι σχετικές μετρήσεις για να δει ο διαιτολόγος σε ποιες θερμιδες το σώμα σου ειναι σε κατασταση 0 - ποιος ο μεταβολισμός σου κτλ κτλ.\nΔεν ξέρω το ιστορικό σου, και δεν ειμαι ειδικός - αλλά έχω καταλάβει ότι οσο πιο βιαια προσπαθείς να ρίξεις αυτές τις θερμίδες - για την γρηγορη απώλεια βάρους - τοσο πιέζεις τον οργανισμό σου και τον μεταβολισμό σου!\nΗ τυπικη διαδικασία ειναι μαζί με την απώλεια βάρους να υπάρχουν και οι αντιστοιχες αλλαγες στον μεταβολισμός.\nΔεν ξέρω κατα πόσο σου ακούγονται στερεότυπα ολα αυτα - αλλα πραγματικ μου φαίνεται extreme η τακτική. Ειναι πολυ κοντα στο να πεις..α πρεπει να χασω τώρα - θα πεθάνω της πεινας δεν τρώω τιποτα σημερα και για μια εβδομάδα! Δηλαδη σιγα σιγα τινάζεις τον μεταβολισμο σου στον αέρα!\nΕινια μια δυσκολη διαδικασία i know θέλει και δύναμη και υπομονή - αλλά όχι βίαιες κινησεις και τακτικες!\nΣε μένα η υπομονή δούλεψε! Μπορείς να βρεις στο παραπανω email (οχι δεν ειμαι διαιτολογος ουτε γιατρος ετσι... προγραμματιστης ειμαι χεχεχ)!\nΕκδρομή στις Μυκήνες / Ο Θολωτός τάφος του Ατρέως και το Ναύπλιο!\nΕπιστροφή στα γνωστά!\nΜελιτζάνες γιαχνί µε φέτα\nΜελιτζάνες Ιμαμ - Μπαϊλντί\nΜελιτζάνες & πιπεριές με φέτα\nΠρέπει να έχασες κιλά!\nΗ δίαιτα των ομάδων\nΗ Δίαιτα του dr. Hey\nΗ Δίαιτα Mayo\nΗ Δίαιτα της Καλιφόρνιας\nΗ Δίαιτα Σκαρντέϊλ\nΑρνάκι κοκκινιστό (4 μερίδες)\nΗ Δίαιτα Άτκινς\nΗ Δίαιτα Της Διαγραφής (Erase)\nΗ Δίαιτα Του Χόλυγουντ\nΔίαιτα 31 ημερών\nΒασικό Πρόγραμμα Weight Down


Περί χριστιανού "1" :: isychastis\nΥμείς έστε το άλας της γης· εάν δε το άλας μωρανθή, εν τίνι αλισθήσεται; Εις ουδέν ισχύει έτι ει μη βληθήναι έξω και καταπατείσθαι υπό των ανθρώπων. Υμείς έστε το φως του κόσμου. Ου δύναται πόλις κρυβήναι επάνω όρους κειμένη. [Σεις οι μαθητές μου (και γενικά οι Χριστιανοί), είστε το άλατι της γης (επειδή με το παράδειγμα και την διδασκαλίαν σας έχετε την δυνατότητα να νοστιμαίνετε την ζωήν των ανθρώπων και να προλαμβάνετε την ηθικήν σαπίλαν). Αλλά εάν το άλατι χάσει αυτήν την ιδιότητά του, με τι άλλο θα αλατισθεί, ώστε να αποκτήσει πάλι την ουσίαν και την δύναμή του; Δεν έχει πλέον καμμία αξία και σε τίποτε άλλο δεν χρειάζεται, παρά να πεταχτεί στον δρόμο και να καταπατείται από τους ανθρώπους. Σεις με το φωτεινό σας παράδειγμα και τα λόγια του Ευαγγελίου είστε το πνευματικό φως της ανθρωπότητος. Όπως μία πόλη που είναι κτισμένη πάνω στο όρος, δεν μπορεί να κρυφτεί, έτσι και ο ιδικός σας βίος θα υποπίπτει, είτε το θέλετε είτε όχι, στην αντίληψη των ανθρώπων.] (ΚατάΜατθαίον 5,13-14)\nΚαι έσεσθε μισούμενοι υπό πάντων δια το όνομά μου. [Και θα είστε οι μισούμενοι από όλους τους ασεβείς, επειδή θα πιστεύετε στο όνομά Μου.] (ΚατάΜάρκον 13,13)\nΕι τις θέλει οπίσω μου έρχεσθαι, απαρνησάσθω εαυτόν και αράτω τον σταυρόν αυτού καθ᾿ ημέραν και ακολουθείτω μοι. [Εάν κανείς θέλει να με ακολουθεί ως οπαδός Μου, πρέπει να απαρνηθεί τον αμαρτωλό εαυτόν του, να πάρει την απόφαση, την οποίαν κάθε ημέρα θα ανανεώνει να υποστεί για Εμένα θλίψεις και αυτόν ακόμη τον σταυρικόν θάνατο και ας με ακολουθεί, ας σκέπτεται, ας ζει και ας πράττει έχων Εμένα ως υπόδειγμα.] (ΚατάΛουκάν 9,23)\nΟυδείς επιβαλών την χείρα αυτού επ' άροτρον και βλέπων εις τα οπίσω ευθετός έστιν εις την βασιλείαν του Θεού. [Καθένας που αναλαμβάνει να εργαστεί ως μαθητής και Απόστολός μου και γυρίζει πίσω προς τους δικούς του και τους ανθρώπους του κόσμου, δεν είναι άξιος δια την Βασιλεία των Ουρανών.] (ΚατάΛουκάν 9,62)\nΕι τις έρχεται προς με και ου μισεί τον πατέρα εαυτού και την μητέρα και την γυναίκα και τα τέκνα και τους αδελφούς και τας αδελφάς, έτι δε και την εαυτού ψυχήν, ου δύναταί μου μαθητής είναι. Και όστις ου βαστάζει τον σταυρόν εαυτού και έρχεται οπίσω μου, ου δύναται είναι μου μαθητής. [Εάν κανείς έρχεται προς Εμένα, για να γίνει οπαδός μου, και δεν απαρνείται τον πατέρα του και την μητέρα και την γυναίκα και τα τέκνα και τους αδελφούς και τις αδελφές, εφ' όσον αυτοί του είναι πρόσκομμα στην νέαν ζωή του και δεν απαρνείται και την ζωήν του, όταν η ανάγκη επιβάλλει να την θυσιάσει, αυτός δεν μπορεί να είναι μαθητής μου. Και εκείνος που δεν βαστάζει πάνω του τον σταυρόν του και δεν έρχεται κοντά Μου, δεν μπορεί να είναι μαθητής Μου.] (ΚατάΛουκάν 14,26-27)\nΟύτω και υμείς, όταν ποιήσητε πάντα τα διαταχθέντα υμίν, λέγετε ότι δούλοι αχρείοι έσμεν, ότι ο οφείλομεν ποιήσαι πεποιήκαμεν. [Έτσι και εσείς και όταν ακόμα εκτελέσατε όλα όσα σας διέταξε ο Θεός, πρέπει να λέτε ότι είμεθα άχρηστοι δούλοι, διότι απλώς κάναμε ό,τι είχαμε χρέος να κάνουμε.] (ΚατάΛουκάν 17,10)\nΈσεσθε μισούμενοι υπό πάντων δια το ονομά μου. [Θα μισείστε από όλους, διότι θα πιστεύετε στο όνομά Μου.] (Κατά Λουκάν 21,17)\nΕι ο κόσμος υμάς μισεί, γινώσκετε ότι εμέ πρώτον υμών μεμίσηκεν. Ει εκ του κόσμου ήτε, ο κόσμος αν το ίδιον εφίλει· ότι δε εκ του κόσμου ουκ έστε, αλλ' εγώ εξελεξάμην υμάς εκ του κόσμου, δια τούτο μισεί υμάς ο κόσμος. [Εάν ο πονηρός και κακός κόσμος σας μισεί, μάθετε ότι Εμένα πρώτα από εσάς έχει μισήσει. Εάν εσείς ήσαστε από τον αμαρτωλό κόσμο και είχατε την αμαρτωλή ζωή του κόσμου, τότε ο κόσμος θα σας αγαπούσε, διότι θα σας θεωρούσε ως δικούς του. Επειδή όμως δεν είστε από τον κόσμο, αλλά εγώ σας διάλεξα από τον κόσμον, για τούτο ο πονηρός και αμετανόητος κόσμος σας μισεί.] (ΚατάΙωάννην 15,18)\nΚαθάπερ γαρ εν ενί σώματι μέλη πολλά έχομεν, τα δε μέλη πάντα ου την αυτήν έχει πράξιν, ούτως οι πολλοί εν σώμα έσμεν εν Χριστώ, ο δε καθ' εις αλλήλων μέλη. [Διότι όπως στο ένα σώμα, έχουμε πολλά μέλη, όλα όμως τα μέλη δεν έχουν την ίδια λειτουργία και υπηρεσία, έτσι και τα πολλά μέλη της Εκκλησίας, οι Χριστιανοί, είμαστε ένα σώμα με τον Χριστό και δια του Χριστού μεταξύ μας· και ο καθένας μας είμαστε μέλη αλλήλων, με την υποχρέωση να συνεργαζόμαστε μεταξύ μας και να υπηρετούμε ο ένας τον άλλον.] (Προς Ρωμαίους 12,4-5)\nΔούλον Κυρίου ου δει μάχεσθαι, αλλ' ήπιον είναι προς πάντας, διδακτικόν, ανεξίκακον. [Ο δούλος του Κυρίου δεν πρέπει να φιλονεικεί και να ερίζει, αλλά να είναι ήπιος προς όλους, διδακτικός, ανεξίκακος.] (ΠροςΤιμόθεονΒ' 2,24)\nΟ λέγων εν αυτώ μένειν οφείλει, καθώς εκείνος περιεπάτησε, και αυτός ούτω περιπατείν. [Εκείνος που λέει, ότι μένει και ζει εν τω Χριστώ, έχει καθήκον να ζει και φέρεται, όπως έζησε και συμπεριφέρθηκε μεταξύ μας ο Χριστός.] (Α' Ιωάννου 2,6)\nΤέκνον, ει προσέρχη δουλεύειν Κυρίω Θεώ, ετοίμασον την ψυχήν σου εις πειρασμόν· [Παιδί μου, εάν προσέρχεσαι να υπηρετήσεις τον Κύριο, ετοίμασε τον εαυτόν σου για διαφόρες δοκιμασίες.] (ΣοφίαΣειράχ 2,1)\nΔουλεύσατε τω Κυρίω εν φόβω και αγαλλιάσθε αυτώ εν τρόμω. [Υπηρετήσατε τον Κύριο με φόβο, για να δοκιμάσετε στην καρδιά σας την αγαλλίαση, που φέρνει η ευλάβεια προς τον Θεό και ο φόβος, μήπως τυχόν τον παροργίσετε με κάποια αμαρτία σας.] (Ψαλμοί 2,11)\nΟ γνήσιος Χριστιανός δεν κατηγορεί, δεν κοροϊδεύει, ούτε κάνει τίποτε άλλο από όσα απαγορεύονται, αλλά τηρεί με προσοχή και επιμέλεια τις εντολές του Χριστού. Ο γνήσιος Χριστιανός, μελετά συνεχώς μέσα στην καρδιά του την αλήθεια και ουδέποτε μολύνει την γλώσσα του με το ψέμα και ουδέποτε κάνει κακό στον πλησίον του, όπως λέγει η Αγία Γραφή. Ο γνήσιος Χριστιανός, ευλογεί όταν υβρίζεται...ουδέποτε ορκίζεται, λέει πάντα την αλήθεια...σύμφωνα με την εντολή του Κυρίου, από το ναι και από το όχι στις απαντήσεις του. Ο γνήσιος Χριστιανός κινεί την γλώσσα του στο να υμνεί τον Θεό, κλίνει τα γόνατά του και υψώνει τα χέρια και τον νου του για να παρακαλέσει τον Θεό, χύνει δάκρυα μετανοίας και κατανύξεως μπροστά στον Θεό. (Ιερός Χρυσόστομος)\nΟ γνήσιος Χριστιανός, σε κάθε ενέργεια του κατευθύνεται από την ενθύμηση του Θεού και τις εντολές Του και όταν βρίσκεται σε αμηχανία και όταν αναπαύεται και όταν σηκώνεται και όταν τρώει και όταν πίνει, όλη την ημέρα. Ο γνήσιος Χριστιανός εκτελεί καλά έργα με κάθε επιμέλεια, χωρίς να καυχάται και ενδιαφέρεται, μόνο ο Θεός να τα γνωρίζει, ο Οποίος θα αποδώσει στον καθένα ανάλογα με τα έργα του. (Ιερός Χρυσόστομος)\nΟ Χριστιανός οφείλει:\nΝα σωφρονίζει τον πλησίον με αγάπη.\nΝα υπερασπίζει τον αδικημένο.\nΝα προστατεύει τον αδύνατο.\nΝα βοηθάει τον ανάπηρο.\nΝα νουθετεί τον παραστρατημένο. (Ιερός Χρυσόστομος)\nΕάν εκείνοι οι οποίοι ζουν την ζωή του στρατιώτου, όλα τα απαρνούνται και πηγαίνουν εκεί που τους καλεί ο πόλεμος και υπομένουν με προθυμία όλες τις κακουχίες της στρατιωτικής ζωής, πολύ περισσότερο είναι ανάγκη, εμείς οι στρατιώτες του Χριστού να προετοιμαζόμαστε για τον πόλεμο εναντίον των παθών και να είμαστε έτοιμοι ανά πάσα στιγμή, να χύσουμε το αίμα μας, για χατίρι των άλλων. (Ιερός Χρυσόστομος)\nΕίναι άτοπο να ισχυρίζεσαι ότι είσαι Χριστιανός και να μην μπορείς να υπερασπιστείς την πίστη σου. (Ιερός Χρυσόστομος)\nΗ ψυχή του Χριστιανού, πρέπει να είναι πιο καθαρή και από τις ακτίνες του ηλίου. (Ιερός Χρυσόστομος)\nΤίποτα δεν μας αποδεικνύει τόσο Χριστιανούς και μαθητές του Χριστού, όσο το να αγαπιόμαστε μεταξύ μας. (Ιερός Χρυσόστομος)\nΑυτό σημαίνει, να είσαι μαθητής του Χριστού: το να είσαι πράος και επιεικής. (Ιερός Χρυσόστομος)\nΑν είσαι Χριστιανός, να πιστεύεις στον Χριστό. Αν πιστεύεις στον Χριστό, να δείξεις την πίστη σου με τα έργα. Πώς; Αν καταφρονείς και δεν φοβάσαι τον θάνατο. (Ιερός Χρυσόστομος)\nΣτρατιώτης που φοβάται το θάνατο, ουδέποτε θα μπορέσει να κάνει κάποια γενναία πράξη. Και ο Χριστιανός που φοβάται τους κινδύνους, δεν θα κάνει κανένα μεγάλο και θαυμαστό έργο, αλλά θα είναι και ευάλωτος σε όλα. Και σ' αυτό πρέπει να διαφέρει ο Χριστιανός από τους άπιστους: στο να τα υποφέρει όλα γενναία. (Ιερός Χρυσόστομος)\nΔεν υπάρχει πιο κρύο πράγμα από τον Χριστιανό, που δεν σώζει άλλους. Δεν μπορείς εδώ να επικαλεστείς την φτώχεια, διότι θα σε κατηγορήσει η χήρα που κατέβαλλε τα δύο λεπτά... Δεν μπορείς να επικαλεστείς την ταπεινή σου καταγωγή, διότι και οι Απόστολοι ήταν άσημοι και κατάγονταν από ασήμους. Δεν μπορείς να προβάλεις την αγραμματοσύνη σου και εκείνοι ήταν αγράμματοι. Δεν βλέπετε τα δένδρα τα άκαρπα πως είναι γερά, πως είναι ωραία, μεγάλα, λεία και ψηλά; Αλλά αν είχαμε κήπο, θα προτιμούσαμε να έχουμε ροδιές και ελιές καρποφόρες παρά αυτά, διότι αυτά είναι για την τέρψη και όχι για την ωφέλειά μας ελάχιστα ωφελούν. Τέτοιοι είναι οι Χριστιανοί που φροντίζουν μόνο για τα δικά τους, η μάλλον ούτε τέτοιοι, διότι αυτοί είναι για την φωτιά, ενώ τα καλλωπιστικά δένδρα χρησιμοποιούνται και για την οικοδόμηση και για την ασφάλεια των ιδιοκτητών. Τέτοιες ήταν και οι πέντε παρθένες, αγνές βέβαια και κόσμιες και σώφρονες, αλλά σε κανέναν χρήσιμες, γι' αυτό και κατακαίονται. Τέτοιοι είναι αυτοί που δεν έθρεψαν τον Χριστό. Πρόσεξε, ότι κανείς απ' αυτούς δεν κατηγορείται για προσωπικά του αμαρτήματα, δεν κατηγορείται ότι πόρνευσε ούτε ότι επιόρκησε, καθόλου, αλλά ότι δεν υπήρξε χρήσιμος στον άλλο... Πώς είναι χριστιανός τέτοιος άνθρωπος; Πες μου, αν το προζύμι που ανακατεύεται με το αλεύρι δεν μεταβάλλει στη δική του φύση όλο το φύραμα, είναι προζύμι; Και αλήθεια, το μύρο που δεν γεμίζει ευωδιά εκείνους που πλησιάζουν θα το ονομάζαμε μύρο; Μην πεις, μου είναι αδύνατο να παρακινήσω άλλους. Αν πράγματι είσαι Χριστιανός, αδύνατο είναι το να μην συμβαίνει αυτό. Όπως αυτά που βλέπουμε στη φύση είναι αναντίρρητα, έτσι και τούτο διότι στη φύση του Χριστιανού βρίσκεται το πράγμα. Μην υβρίζεις τον Θεό. Αν πεις ότι δεν μπορεί να φωτίζει ο ήλιος, τον ύβρισες αν πεις ότι ο Χριστιανός δεν μπορεί να ωφελεί, ύβρισες τον Θεό και τον είπες ψεύτη. Διότι είναι ευκολότερο να μην θερμαίνει και να μην χύνει φως ο ήλιος, παρά να μην φωτίζει ο Χριστιανός, είναι ευκολότερο να γίνει σκοτάδι το φως, παρά να συμβεί αυτό. Μην λες λοιπόν, είναι αδύνατο, διότι αδύνατο είναι το αντίθετο. Μην υβρίζεις, λοιπόν, τον Θεό. Αν ρυθμίσουμε σωστά τη ζωή μας, οπωσδήποτε θα συμβούν και εκείνα και θα ακολουθήσουν σαν κάτι το φυσικό. Δεν είναι δυνατόν να μείνει κρυφό το φως του Χριστιανού, δεν είναι δυνατόν να κρυφτεί μια τόσο φωτεινή λαμπάδα. Ας μην αμελούμε, λοιπόν...! (ΙερόςΧρυσόστομος)\nΑν ο Χριστός έζησε με θλίψεις, ενώ εσύ με ανέσεις, δεν βαδίζεις τον ίδιο μ' Αυτόν δρόμο, αλλά διαφορετικό. Πώς λοιπόν ακολουθείς τον Χριστό, μη ακολουθώντας Τον; Πώς είσαι λοιπόν μαθητής (Χριστιανός), χωρίς να ακολουθείς τον Διδάσκαλο (Χριστό); (Ιερός Χρυσόστομος)\nΚανένα όφελος δεν έχετε που λέγεστε Χριστιανοί. Όπως η κόρη που είναι παρθένος, όσο φυλάει την παρθενία της, εύλογα και άξια καλείται να είναι παρθένος, εάν απατηθεί όμως από κάποιον, διαφθαρεί και απολέσει την παρθενία της, δεν είναι πλεόν παρθένος, έτσι και ο καλούμενος Χριστιανός αν καταπατήσει τις εντολές, αθετήσει τα λόγια του Ευαγγελίου και πράττει ό,τι και οι μη Χριστιανοί, κανένα όφελος δεν έχει με το να αποκαλείται Χριστιανός. (Ιερός Χρυσόστομος)\nΣτους Χριστιανούς δεν επιτρέπεται να διορθώνουν τα σφάλματα των αμαρτωλών με την βία. (Ιερός Χρυσόστομος)\nΑν δεν πρόκειται να έρθει ο καιρός της ανταποδόσεως, αλλά τα ανθρώπινα περιορίζονται και τελειώνουν όλα στην παρούσα ζωή, τότε εμείς οι Χριστιανοί υφιστάμεθα την μεγαλύτερη ζημιά (κοροϊδία). Στην παρούσα ζωή υποφέρουμε πολλά βάσανα. Αν λοιπόν δεν υπάρχει ελπίδα για την άλλη ζωή, τότε ποιός άλλος είναι αθλιότερος από εμάς. (Ιερός Χρυσόστομος)\nΧριστιανός είναι αυτός, που προσπαθεί να μοιάσει όσο το δυνατόν περισσότερο στον Χριστό με τις λέξεις, τα έργα και τις σκέψεις. (Άγιος Ιωάννης της Κλίμακος)\nΜην προσπαθείτε με ανθρώπινους τρόπους να διορθώσετε κακές καταστάσεις. Δεν έρχεται κανένα καλό αποτέλεσμα. Μόνο με την προσευχή θα φέρετε αποτέλεσμα. Να επικαλείσθε τη Θεία Χάρη για όλους. Να πάει η Θεία Χάρη μέσα στην ψυχή τους και να τους αλλοιώσει. Αυτό θα πει Χριστιανός. (Όσιος Πορφύριος ο Καυσοκαλυβίτης)\nΔεν γίνεται κανείς Χριστιανός με τεμπελιά, αλλά χρειάζεται πολλή δουλειά. (ΌσιοςΠορφύριοςο Καυσοκαλυβίτης)\nΟ Χριστιανός, που ζει για τον εαυτό του δεν είναι Χριστιανός, διότι δεν ζει Εκκλησιαστικά. Ο αληθινά Χριστιανός ζει για τον Θεό και για τον συνάνθρωπο, μιμούμενος τους Χριστιανούς της πρώτης Εκκλησίας. (ΌσιοςΠορφύριος ο Καυσοκαλυβίτης)\nΟ Χριστιανός δεν πρέπει να είναι νωθρός, δεν πρέπει να κοιμάται. Πρέπει, όπου και αν πάει και με την προσευχή του και με την φαντασία του να πετάει. Και πράγματι, δύναται ο Χριστιανός που αγαπάει τον Θεό, να πετάει με τη φαντασία του. Να πετάει μες στ' άστρα, μες στ' άπειρο, μες στο μυστήριο, μες στην αιωνιότητα, μες στον Θεό. Να είναι υψιπέτης. Να προσεύχεται και να αισθάνεται, ότι γίνεται και αυτός Θεός κατά χάριν. Να γίνεται πούπουλο και να πετάει με την σκέψη του. Και η σκέψη του, δεν είναι μία σκέτη φαντασία. Αυτό που λέμε «πετάει», δεν είναι φαντασία, είναι πραγματικότητα, όχι φαντασιοπληξία. Ο Χριστιανός δεν ζει στα σύννεφα, όπως λέμε συνήθως. Συλλαμβάνει την πραγματικότητα και την ζει. Αυτά που διαβάζει στο Ευαγγέλιο και στους Πατέρες, τα ενστερνίζεται, τα ζει, μπαίνει στις λεπτομέρειες, τα εκβαθύνει, τα κάνει βιώματα. Γίνεται λεπτός δέκτης των μηνυμάτων του Θεού. (Όσιος Πορφύριος ο Καυσοκαλυβίτης)\nΌποιος θέλει να γίνει Χριστιανός, πρέπει πρώτα να γίνει ποιητής! Η ψυχή του Χριστιανού πρέπει να είναι λεπτή, όλο να πετάει, να ζει μέσα στα όνειρα. Να πετάει μέσα στο άπειρο, μέσα στα άστρα, μέσα στα μεγαλεία του Θεού, μέσα στη σιωπή. Όποιος θέλει να γίνει Χριστιανός, πρέπει πρώτα να γίνει ποιητής. Αυτό είναι! Πρέπει να πονάς. Να αγαπάς και να πονάς. Να πονάς γι' αυτόν που αγαπάς. Αν όμως στραπατσαρισθεί η ψυχή και γίνει ανάξια της αγάπης του Χριστού, διακόπτει ο Χριστός τις σχέσεις, διότι ο Χριστός «χοντρές» ψυχές δεν θέλει κοντά Του. (Όσιος Πορφύριος ο Καυσοκαλυβίτης)\n'Οσοι λένε ότι ανήκουν στον Χριστό, θα το δείξουν με τα έργα τους. Είναι καλύτερο να σιωπά κανείς και να είναι, παρά να μιλά και να μην είναι. (Άγιος Ιγνάτιος ο Θεοφόρος)\nΟ Χριστιανός είναι πάντα νέος, γιατί ενώνεται με τον Χριστό, που είναι χθες και σήμερα, ο Αυτός και στους αιώνες. Όλη η ζωή του αληθινού Χριστιανού, είναι μια πανήγυρη. (Άγιος Κλήμης Αλεξανδρείας)\nΓια να ευαρεστεί τον Θεό ο πραγματικός Χριστιανός πρέπει: α) Να μελετά τον Λόγο του Θεού β) να Τον εφαρμόζει στην ζωή του και γ) να Τον διαδίζει, για να σώζονται και άλλοι. (Άγιος Κλήμης Αλεξανδρείας)\nΚαι ένας Χριστιανός να μείνει μόνο, ο Χριστός θα κάνει το σχέδιό Του... (Άγιος Παϊσιος ο Αγιορείτης)\nΔυστυχώς οι περισσότεροι Χριστιανοί δεν ζουν Μυστηριακά, γι' αυτό υπάρχει μια επίδραση δαιμονική. (Άγιος Παϊσιος ο Αγιορείτης)\nΠλούτος του Χριστιανού είναι η παρηγοριά που νοιώθει από τη θλίψη και η χαρά που βρίσκει από την πίστη. (Άγιος Ισαάκ ο Σύρος)\nΤρεις είναι οι τάξεις των Χριστιανών: α) οι δούλοι, οι οποίοι δεν κάνουν το κακό, από φόβο της κολάσεως β) οι μισθωτοί, οι οποίοι κάνουν το καλό, για τον μισθό και την απόλαυση του Παραδείσου και γ) οι υιοί, οι οποίοι κάνουν το καλό, από αγάπη προς τον Κύριο. (Μέγας Βασίλειος)\nΠοιό είναι το ιδιαίτερο χαρακτηριστικό του Χριστιανού; Το να επαγρυπνεί κάθε μέρα και ώρα και να είναι έτοιμος να τελειοποιηθεί, για να ευαρεστήσει στον Θεό, αφού γνωρίζει, ότι ο Κύριος έρχεται σε ώρα που δεν γνωρίζει (Λουκ. 12,40). (Μέγας Βασίλειος)\nΤίποτα δεν χαρακτηρίζει τόσο πολύ τον Χριστιανό, όσο το να είναι ειρηνοποιός, γιατί ο Κύριος μας υποσχέθηκε και την ανταμοιβή μας γι' αυτό. (Μέγας Βασίλειος)\nΤον αθλητή τον αναδεικνύει το στάδιο, τον κυβερνήτη ο χειμώνας τον στρατηγό η μάχη, τον μεγαλόψυχο η συμφορά και τον Χριστιανό ο πειρασμός. (Μέγας Βασίλειος)\nΟ μάρτυρας του Χριστού, δεν βλέπει τις δυσάρεστες δοκιμασίες, αλλά τα στεφάνια. Δεν εξετάζει τους προσωρινούς κινδύνους αλλά τα αιώνια βραβεία... (Μέγας Βασίλειος)\nΌ,τι και να είναι κάποιος, δεν θα είναι Χριστιανός, όσο δεν βρίσκεται εντός της Εκκλησίας του Χριστού. (Άγιος Κυπριανός)\nΗ πνευματική ενασχόληση του Χριστιανού στρέφεται στα εξής τρία: στις εντολές, στα δόγματα και στην πίστη. Οι εντολές χωρίζουν το νου από τα πάθη, τα δόγματα τον εισάγουν στην γνώση των όντων, ενώ η πίστη, στη θεωρία της Αγίας Τριάδας. (Άγιος Μάξιμος ο Ομολογητής)\nΤρεις είναι οι τάξεις των ανθρώπων, που ακολουθούν τον Χριστό: Η 1η τάξη είναι εκείνων των ανθρώπων, που Τον ακολουθούν με τον λογισμό μόνο, οι οποίοι στεκόμενοι από μακριά θαυμάζουν με την δικαιοσύνη αυτού του πολέμου, αλλά δεν παίρνουν ποτέ απόφαση να πιάσουν τα άρματα για να πολεμήσουν και αυτοί και να νικήσουν. Δηλαδή δεν θέλουν να μεταχειριστούν τα μέσα εκείνα και όργανα που είναι αναγκαία, για να μιμηθούν τα παραδείγματα του Ιησού Χριστού, όπως Αυτός ζητεί, νικώμενοι από την αργία. Η 2η τάξη είναι εκείνων των ανθρώπων, που πιάνουν μεν τα άρματα και βγαίνουν στον κάμπο, αλλά θέλουν να πολεμούν, όπως τους αρέσει, μεταχειριζόμενοι εκείνα τα μέσα και όργανα, που είναι κατά το θελημά τους και όχι εκείνα, που είναι κατά το θέλημα του Θεού, θέλοντες να πηγαίνουν μπροστά από τον Κύριο και όχι να Τον ακολουθούν, δηλ. θέλουν να πολεμούν τα πάθη τους και τον διάβολο, αλλά με αναπαυτική ζωή και με ιδιορρυθμία και υπερηφάνειαν. Η 3η τάξη είναι εκείνων των ανθρώπων, οι οποίοι είναι βεβαιωμένοι, ότι όλο το καλό της ψυχής τους και όλη η δόξα που μπορούν να δώσουν στον Θεόν, στέκεται στο να μιμούνται τα παραδείγματα του Χριστού και αφιερώνονται σ' Αυτόν, για να τους οδηγεί Εκείνος όπως θέλει. Γι' αυτό κόβουν το θέλημά τους και έχουν πνευματικό πατέρα, στον οποίο κάνουν υπακοή. Η 1η τάξη είναι ψυχρή και αργή. Η 2η τάξη είναι χλιαρή και οκνηρή. Η 3η τάξη είναι θερμή και επιμελής. (Άγιος Νικόδημος ο Αγιορείτης)\nΚάθε Χριστιανός οφείλει (κυρίως): 1) να αγαπά τον Θεό 2) να αγαπά τον αδελφό του (τόν συνάνθρωπό του) 3) Οι Χριστιανοί οφείλουν να μην έχουν διαμάχες ούτε να νιώθουν μνησκακία και μίσος κατά των αδελφών τους, αλλά και αν ακόμα παρεξηγηθούν μεταξύ τους, οφείλουν γρήγορα νά συμφιλιωθούν 4) Οι Χριστιανοί οφείλουν να μην βλέπουν με περιέργεια και επιθυμία 5) Οι Χριστιανοί οφείλουν να μην ορκίζονται, ούτε αληθινά ούτε στα ψέματα 6) Οι Χριστιανοί οφείλουν να μην είναι εκδικητικοί, ούτε να ανταποδίδουν κακό στο κακό 7) Οι Χριστιανοί οφείλουν να μην πηγαίνουν καθόλου σε δικαστήρια για την επίλυση των διαφορών τους. Αν όμως κάποτε παραστεί σχετική ανάγκη, ας προτιμήσουν να βάλουν κριτή στη διαφορά τους έναν άνθρωπο της Εκκλησίας, παρά να καταφύγουν στά κοσμικά δικαστήρια 8) Οι Χριστιανοί οφείλουν να μην κατακρίνουν 9) Αν οι Χριστιανοί δεν συγχωρούν τα σφάλματα των αδελφών τους, ούτε ο Θεός θά συγχωρήσει τα δικά τους σφάλματα. Αν εσείς συγχωρήσετε τά σφάλματα των άλλων ανθρώπων, θα συγχωρήσει και τα δικά σας σφάλματα ο επουράνιος Πατέρας σας. Αν όμως δεν συγχωρήσετε τα σφάλματα των άλλων, ούτε τα δικά σας σφάλματα θα συγχωρήσει ο επουράνιος Πατέρας 10) Οι Χριστιανοί οφείλουν να κάνουν ελεημοσύνες, αλλά και να προσεύχονται και να νηστέυουν, όχι όμως υποκριτικά, για να τους δοξάσουν δηλαδή και να τους επαινέσουν οι άνθρωποι, αλλά μόνο για τον Θεό 11) Οι Χριστιανοί οφείλουν να φροντίζουν για την απόκτηση όχι επίγειων, αλλά ουράνιων θησαυρών και οφείλουν να μην μεριμνούν για τα αγαθά της γης, ούτε να αγαπούν τα κοσμικά πράγματα, αλλά να επιζητούν τα αιώνια και ουράνια αγαθά 12) Οι Χριστιανοί οφείλουν να μην είναι υπερήφανοι, αλλά να είναι ταπεινοί και να αγαπούν ταπεινά 13) Οι Χριστιανοί οφείλουν να αντιμετωπίζουν με υπομονή όλες τις θλίψεις που τους βρίσκουν 14) Οι Χριστανοί οφείλουν να βρίσκονται πάντοτε σε πνευματική εγρήγορση και ετοιμότητα, περιμένοντας την ώρα του θανάτου και της κρίσεως του Θεού 15) Οι Χριστιανοί οφείλουν να μετανοούν διαρκώς από τα βάθη της ψυχής τους 16) Οι Χριστιανοί, αν δεν ξεπεράσουν στα καλά έργα τους δικαίους της Παλαιάς Διαθήκης, δεν μπαίνουν στην Βασιλεία των Ουρανών. Και αν αμαρτάνουν, θα κολαστούν βαρύτερα από τους απίστους. (Άγιος Νικόδημος ο Αγιορείτης)\nΤο νερό που μένει στάσιμο, γρήγορα βρωμίζει. Ο αέρας που δεν ανανεώνεται, σε λίγο γίνεται ανθυγιεινός. Οι στρατιώτες που μένουν απρακτοι και αγύμναστοι, γίνονται μαλθακοί και εύκολα νικώνται. Έτσι και οι πνευματικοί στρατιώτες του Χριστού με την αργία και φυγοπονία γλυστράνε σιγά - σιγά σε κάθε κακία. (ΆγιοςΝικόδημοςοΑγιορείτης)\nΤο να μας προσφωνούν Χριστιανούς, κανένα όφελος δεν μας παρέχει, αν δεν ακολουθούν τα ανάλογα έργα. (ΆγιοςΚύριλλοςΑλεξανδρείας)\nΟ Χριστιανός είναι ένας σπόρος ταλαιπωρούμενος, κατά τον χειμώνα του παρόντος βίου, που πρόκειται να αναθάλλει στην αιώνια άνοιξη της άλλης ζωής. (Άγιος Μακάριος ο Αιγύπτιος)\nΌπως ακριβώς δεν μπορεί να ζήσει το ψάρι χωρίς νερό, ή να περπατήσει κάποιος χωρίς πόδια, ή να δει το φως χωρίς τα μάτια, ή να μιλάει χωρίς τη γλώσσα, ή ν' ακούει χωρίς τ' αυτιά, έτσι χωρίς τον Κύριο Ιησού και την ενέργεια της Θείας δυνάμεως, δεν είναι δυνατόν να γνωρίσει κανείς τα μυστήρια και τη σοφία του Θεού, ή να είναι πνευματικά πλούσιος και πραγματικά Χριστιανός. (ΆγιοςΜακάριοςοΑιγύπτιος)\nΔεν μπορεί κανείς να μπει στον στρατό του Χριστού, αν δεν γίνει σαν τη φωτιά όλος, αν δεν καταφρονήσει τη δόξα και την καλοπέραση, αν δεν ξεριζώσει τις απαιτήσεις του παλαιού ανθρώπου και δεν τηρήσει όλες τις εντολές του Θεού. (Άγιος Μακάριος ο Αιγύπτιος)\nΌπως το αμόνι, αν και χτυπιέται συνεχώς, δεν λυγίζει, ούτε επιτρέπει να δημιουργηθούν στην επιφάνειά του βαθουλώματα από σφυριές, αλλά το ίδιο είναι συνεχώς λείο, έτσι και εκείνος που θέλει να είναι Χριστιανός, πρέπει να μένει αλύγιστος στις διάφορες θλίψεις και στους διάφορους εξωτερικούς πειρασμούς, δηλ. ή στος προσβολές, στους διωγμούς, τις κακίες των ανθρώπων και όλα τα παρόμοια μ' αυτά, καθώς στους εσωτερικούς πειρασμούς, που προκαλούνται από τα πνεύματα της κακίας. (Άγιος Εφραίμ ο Σύρος)\nΗ Θεία Πρόνοια δοκιμάζει την πίστη μας και το θάρρος μας και την υπομονή μας. Στις τρικυμίες φαίνεται ο καλός ναυτικός και στις δοκιμασίες φαίνεται ο καλός Χριστιανός. (Άγιος Χρυσόστομος Σμύρνης)\nΓνήσιοι και αληθινοί μαθητές του Χριστού δεν είναι όσοι υπερέχουν στις θεολογικές γνώσεις ή την ακρίβεια των μελετών, αλλά όσοι εφαρμόζουν στη ζωή τους και στην πράξη τις εντολές του Κυρίου. (Άγιος Χρυσόστομος Σμύρνης)\nΚάθε Χριστιανός που πιστεύει σωστά στο Θεό, οφείλει να μην είναι αμέριμνος, αλλά πάντοτε να προσδοκά και να περιμένει πειρασμό για να μην παραξενεύεται, ούτε να ταράζεται, όταν έρθει, αλλά να υπομένει ευχαρίστως το βάρος της θλίψεως και να εννοεί τι λέει, ψάλλοντας μαζί με τον Προφήτη: «Υπόβαλέ με, Κύριε, σε δοκιμασίες και πειρασμούς» (Ψαλμοί 25,2). Δεν είπε ο προφήτης ότι «η παιδαγωγία σου με κατέβαλε», αλλά ότι «με ανόρθωσε τελείως» (Ψαλμοί 17,36). (Άγιος Ηλίας ο Πρεσβύτερος)\nΧριστιανός δεν είναι αυτός που έμαθε πολλά για τον Χριστό, αλλά αυτός που έπαθε πολλά για τον Χριστό. (Άγιος Γρηγόριος ο Παλαμάς)\nΌταν βαδίζεις την οδό του Χριστού, πολλοί άνθρωποι - ίσως και οι πιο στενοί σου συγγενείς - θα σε κοροϊδεύουν. Μην σε απασχολεί αυτό. Μην σε ανησυχεί. Θυμήσου, ότι και τον Χριστό Τον κορόϊδευαν. Μα Αυτός, δεν τους εχθρευόταν. Σιωπούσε. Και προσευχόταν γι' αυτούς. Το ίδιο, να κάνεις και εσύ. (Άγιος Ιννοκέντιος της Μόσχας)\nΟ άνθρωπος του Θεού είναι και ολιγαρκής. Πλούτος του είναι η Χάρις του Αγίου Πνεύματος που τον επισκιάζει. Θησαυρός του είναι η ζωντανή παρουσία του Κυρίου γύρω του και μέσα του, που του χαρίζει την ειρήνη. (ΆγιοςΔημήτριοςτουΡοστώφ)\nΣε τί συνίσταται η ζωή του αληθινού Χριστιανού; Στο να μην έχει τίποτε πιο ακριβό και αγαπημένο η καρδιά του από τον Χριστό, στο να είναι στραμμένη εξολοκλήρου προς τον Κύριο, αδιαφορώντας για τα γήινα θέλγητρα. (Άγιος Ιωάννης της Κροστάνδης)\nΣτον πραγματικό Χριστιανό, όλα πρέπει να είναι διαφορετικά. Οι λογισμοί άγιοι, οι επιθυμίες ουράνιες, οι χαρές υψηλές και Θείες, ο πλούτος ψυχικός και άφθαρτος, τα λόγια ουράνια, οι φίλοι πνευματικοί και όχι κοσμικοί. (Άγιος Ιωάννης της Κροστάνδης)\nΟ αληθινός Χριστιανός, συμπεριφέρεται σ' αυτή τη ζωή σαν να προετοιμάζεται για την άλλη, τη μέλλουσα. Με ό,τι πράττει, δεν σκέφτεται τι θα πουν οι άλλοι εδώ στη γη, αλλά τι θα πουν εκείνοι, εκεί στον Ουρανό. Αισθάνεται ζωηρά την παρουσία του Θεού, των αγγέλων και όλων των Αγίων και θυμάται, ότι κάποια μέρα, θα δώσει λόγο για το τι σκέφτηκε, είπε και έπραξε. (Άγιος Ιωάννης της Κροστάνδης)\nΓια τους αληθινούς Χριστιανούς η προσευχή πρέπει να είναι αδιάλειπτη, αφού αδιάλειπτα αμαρτάνουμε. Η ευγνωμοσύνη πρέπει να είναι διαρκής, αφού διαρκώς, κάθε μέρα και κάθε στιγμή λαμβάνουμε καινούρια ελέη από τον Θεό, χώρια από τα αμέτρητα παλιά ελέη Του. Η δοξολογία πρέπει να είναι επίσης συνεχής, αφού συνέχεια βλέπουμε την δόξα των έργων του Θεού, σε εμάς αλλά και στον κόσμο ολόκληρο. Κυρίως όμως βλέπουμε την δόξα της άπειρης αγάπης Του για εμάς... (Άγιος Ιωάννης της Κροστάνδης)\nΜην λησμονείτε αδελφοί: εμείς οι Χριστιανοί είμαστε ισχυροί διά του Θεού. Ποιός μπορεί τότε να είναι ισχυρότερος από εμάς; Κανείς! Κανείς! Κανείς! Κανείς από τους ανθρώπους μα και από τους δαίμονες! Μα δίχως το Θεό, τί είμαστε εμείς οι άνθρωποι σε αυτό τον κόσμο; Παιχνίδι της αμαρτίας, παιχνίδι του κακού, παιχνίδι στα χέρια του διαβόλου. Ώ αδελφέ, ώ άνθρωπε, με κάθε αμαρτία με την οποία σε καταβάλλει ο διάβολος γελά μαζί σου. Και όταν σε καταβάλλει σε πολλές αμαρτίες, τότε ορμαθός από πολλά δαιμόνια σιμώνουν γύρω σου από κάθε γωνιά. (Άγιος Ιουστίνος Πόποβιτς)\nΧριστιανός είναι αυτός, που μέσα του ζει, μιλάει και ενεργεί ο Κύριος Ιησούς Χριστός. Όποιος δεν έχει μέσα του τον Χριστό, δεν είναι αληθινός Χριστιανός. (ΆγιοςΙγνάτιοςΜπριαντσιανίνωφ)\nΗ πρώτη δοκιμασία, για να συμπεριληφθεί κάποιος στο στρατό του Χριστού, είναι η άσκηση στην υπακοή και την ταπείνωση. (Άγιος Νικόλαος Βελιμίροβιτς)\nΝα είσαι Χριστιανός σημαίνει, να είσαι νικητής της κακίας διαμέσου του Χριστού, του Νικητή. Να είσαι Χριστιανός σημαίνει να ξέρεις, να νιώθεις την παρουσία του ζωντανού και του νικηφόρου Χριστού κάθε μέρα και κάθε στιγμή. (Άγιος Νικόλαος Βελιμίροβιτς)\nΧριστιανός δεν γεννιέσαι, αλλά γίνεσαι. (Άγιος Νικόλαος Βελιμίροβιτς)\nΟ Χριστιανός είναι ναός του Θεού, αν η ψυχή του είναι ζωντανό εικονοστάσι! (Άγιος Ιουστίνος Πόποβιτς)\nΣτο Ιερό Ευαγγέλιο, ο ίδιος ο Θεός λέει: ''Γίνεσθε ουν φρόνιμοι ως οι όφεις και ακέραιοι ως αι περιστεραί'' (Ματθ. 10,16). Η σοφία του φιδιού, κατά την ρήση των ερμηνευτών, συνίσταται στο ότι, όταν χτυπούν το φίδι, αυτό προστατεύει κυρίως το κεφάλι του. Έτσι και ο Χριστιανός, στις επιθέσεις και στις δύσκολες συνθήκες, θα πρέπει πρωτίστως να διαφυλάσσει την πίστη. Δεύτερον, η σοφία του φιδιού συνίσταται στο ότι, όταν το φίδι θέλει να βγάλει το παλιό του πετσί, τότε σέρνεται μέσα από μια στενή σχισμή, ειδάλλως είναι αδύνατον να απαλλαγεί από αυτό. Έτσι και ο Χριστιανός, αν θέλει να απεκδυθεί τον παλιό άνθρωπο, τότε θα πρέπει να διέλθει την στενωπό, σύμφωνα με την Ευαγγελική ρήση. Όσο για την ακεραιότητα της περιστεράς, αυτή συνίσταται στην έλλειψη κακίας και την άφεση των προσβολών ή πραγμάτων που μας εξοργίζουν και άλλων παρομοίων. (Άγιος Αμβρόσιος της Όπτινα)\nΑυτά τα οποία τέρπουν τους άλλους ανθρώπους, για τους πιστούς είναι σκύβαλα. Ο Χριστός αλλάζει τα «γούστα». Ο αναγεννημένος άνθρωπος, έχει άλλη χαρά. Δεν τον τραβούν, δεν τον τέρπουν αυτά. Και αν κάποτε κάνει κάτι, το κάνει επειδή παρασύρεται, όχι διότι τον γεμίζει. Γι' αυτό βλέπετε ανθρώπους, που θεωρούσαν αδιανόητο να ζουν χωρίς να ικανοποιούν τα πάθη τους, κυρίως τα σαρκικά, όταν μετανόησαν έλεγαν: «Μα ζούσα αυτήν την γουρουνίσια ζωή; Και ήμουν ευχαριστημένος; Δεν καταλάβαινα ότι κυλιόμουν μέσα στον βούρκο;» Τότε συνειδητοποιούν την προηγούμενη κατάστασή τους. Τώρα αναγεννήθηκαν και ο Χριστός τους άλλαξε τις προτιμήσεις. Τους άλλαξε τις διαθέσεις. Τους άλλαξε τα κριτήρια... (Γέροντας Επιφάνιος Θεοδωρόπουλος)\nΌποιος άνθρωπος δεν λέγει και δεν μνημονεύει καθημερινά το όνομα του Χριστού και της Παναγίας μας, δεν είναι Χριστιανός. (Γέροντας Εφραίμ της Αριζόνας)\nΟι Χριστιανοί διαιρούνται σε δύο τάξεις. Είναι οι αγράμματοι και οι εγγράμματοι. Οι περισσότεροι αγράμματοι είναι άπιστοι, δεν γνωρίζουν ότι υπάρχει Θεός, τι είναι ο Θεός και τι είναι η πίστη. Μαθαίνουν όμως τόσα παραμύθια, τόσα άσεμνα τραγούδια, τόσους χορούς! Οι περισσότεροι εγγράμματοι είναι τελείως άπιστοι. Έκτος από λίγες εξαιρέσεις, οι περισσότεροι είναι κούτσουρα! Ποτέ τους δεν προσεύχονται και ντρέπονται να κάνουν το σταυρό τους. (Γέροντας Φιλόθεος Ζερβάκος)\nΔεν μπορεί να λέγεται Χριστιανός, εκείνος που δεν έχει αγάπη. Προσποιείται τον Χριστιανό... (Γέροντας Αμφιλόχιος Μακρής)\nΈχεις μέσα σου ένα σωρό κατσίκια (πάθη που δεν καταπολεμάς). Και υστέρα λες: «Είμαι Χριστιανός». Από πού και ως πού; (ΓέρονταςΑμβρόσιοςΛάζαρης)\nΠάντοτε σας παρίστανα την εικόνα του καλού Χριστιανού, ως μια καλή ηλεκτρική εγκατάσταση, που θέλει παροχή, για να αποδώσει. Πρέπει να είναι συνδεδεμένη η ψυχή σαν ρευματολήπτης (φις) με ρεύμα, για να εφοδιάζεται διαρκώς από τον Ουράνιο ρευματοδότη (μπρίζα). Οι πόλοι του ρευματολήπτη της δεν είναι τίποτα άλλο, από τα Μυστήρια της Εκκλησίας μας. Μπορεί να έχουμε τέλεια ηλεκτρική εγκατάσταση, αν όμως δεν συνδεθούμε με την πηγή, φως δεν εκπέμπουμε, θέρμανση δεν έχουμε και τελικά ούτε εδώ στη γη έχουμε ανέσεις, ούτε στην άλλη ζωή θα τις απολαύσουμε. (Γέροντας Γαβριήλ ο Αγιοβαρναβίτης)\nΕίναι εύκολο να γίνει κανείς αιρετικός, χιλιαστής, μασόνος, ο,τιδήποτε άλλο, αλλά είναι δύσκολο να γίνει Χριστιανός Ορθόδοξος. Για να γίνεις Χριστιανός Ορθόδοξος, πρέπει να δεχτείς, ότι κέντρο του κόσμου δεν είσαι εσύ, αλλά ο Χριστός. (ΓέρονταςΓεώργιοςΚαψάνης)\nΟ Χριστιανός δεν πρέπει να είναι δειλός, αφού πιστεύει ότι πάνω απ' αυτόν είναι ο Κύριος, ο οποίος τον φωτίζει, τον ενισχύει και τον καθοδηγεί στο πρέπον. (Γέροντας Αθανάσιος Χαμακιώτης)\nΓια να είναι κάποιος Χριστιανός, απαιτείται τολμηρή ανδρεία, μπροστά στην οποία ωχριούν όλα τα τολμήματα της γης. (Γέροντας Σωφρόνιος του Έσσεξ)\nΤο δύσκολο στην διδασκαλία του Χριστού είναι, το ότι όταν προσπαθήσουμε να ζήσουμε σύμφωνα με τον λόγο του Χριστού, οι πόνοι μας, τα παθήματά μας αυξάνουν. Και εμείς οι Χριστιανοί, ζούμε με το μεγαλύτερο πόνο από τους άλλους που δεν πιστεύουν. Και αν δεν υπήρχε η Ανάσταση πέραν του τάφου, θα είμασταν ελεεινότεροι πάντων, διότι κανένας στον κόσμο, δεν πονεί τόσο βαθιά και τόσο πολύ, όπως ο Χριστιανός. (Γέροντας Σωφρόνιος του Έσσεξ)\nΤέτοιος οφείλει να είναι ο Χριστιανός. Ένα «καλώδιο υψηλής τάσεως», πάνω στο οποίο μπορεί να καθίσει ένα πουλάκι χωρίς να πάθει την παραμικρή ζημιά, αλλά μέσα από το οποίο περνά ενέργεια ικανή, να κάνει ολόκληρο τον κόσμο να εκραγεί. Ιδού με ποιόν τρόπο εγγίζουμε την αιώνια Βασιλεία του Χριστού. (Γέροντας Σωφρόνιος του Έσσεξ)\nΓια το θερμό Χριστιανό, όλα στη ζωή του γίνονται δύσκολα. Η συμπεριφορά των ανθρώπων απέναντι του χειροτερεύει, παύουν να τον εκτιμούν, αυτό που ανέχονται σ' άλλους, σ' αυτόν δεν το συγχωρούν, η εργασία του πληρώνεται, σχεδόν πάντοτε, κάτω από το νόμιμο, το σώμα του εύκολα προσβάλλεται από ασθένειες. Η φύση, οι άνθρωποι, όλα στρέφονται εναντίον του... (Γέροντας Σωφρόνιος του Έσσεξ)\nΧριστιανός είναι εκείνος, ο οποίος όσο είναι δυνατόν στον άνθρωπο, μιμείται το Χριστό, με τα λόγια, με τα έργα και τις σκέψεις του. (Γέροντας Αρσένιος Μπόκα)\nΟι σημερινοί Χριστιανοί εμφανίζονται ως χλιαροί Χριστιανοί, ανάλατοι. Και ο Κύριος είπε: Το ανάλατο αλάτι, πετιέται στο δρόμο και καταπατείται από τους ανθρώπους. Γι' αυτό το λόγο, καταπατιούνται σήμερα οι Χριστιανοί. Επειδή γίναμε ανάλατο αλάτι... (π. Αθανάσιος Μυτιληναίος)\nΟ Χριστιανός δεν είναι καρπαζοεισπράκτορας. Όταν σας αδικούν, έχετε δικαίωμα να ζητάτε δικαιοσύνη. Μα είτε την βρίσκετε, είτε όχι, οφείλετε να έχετε αγάπη και να συγχωρείτε. Γιατί το τέλειο είναι η αγάπη. Ο Κύριος μια φορά ζήτησε αδικούμενος δικαιοσύνη για να την αγιάσει. «Ει κακώς ελάλησα, μαρτύρησον περί του κακού· ει δε καλώς, τι με δέρεις»; (π. Ιωήλ Γιαννακόπουλος)\nΧριστιανός χωρίς Εκκλησιασμό, χωρίς προσευχή, χωρίς εξομολόγηση, χωρίς Θεία Κοινωνία, είναι ένα ξέφραγο αμπέλι, όπου ανά πάσαν στιγμή η πόρτα είναι ανοιχτή να μπουν οι δαίμονες, να το αλωνίσουν. (παπα - Χαράλαμπος ο Διονυσιάτης)\nΌποιος δεν θα παραδώσει τον εαυτόν του τελείως στο σταυρό με ταπεινό φρόνημα και διάθεση εξουθένωσης και δεν θα ρίξει τον ευατόν του, ώστε να καταπατιέται από όλους και να αδικείται και να εμπαίζεται και να χλευάζετε και όλα αυτά μάλιστα να τα δέχεται με διάθεση καλή και χαρά για τη δόξα του Θεού και να μην διεκδικεί τα ανθρώπινα δικαιώματα, δεν μπορεί να γίνει πραγματικός Χριστιανός. (Είπε Γέρων)\nΔεν μπορείς να γίνεις Χριστιανός, εάν δεν λαμβάνεις τον Χριστό δια της Θείας Κοινωνίας. (Παναγόπουλος)\nΤους ανθρώπους του Θεού, ο πολύς ο κόσμος δεν μπορεί να τους καταλάβει. Και δεν μπορεί να τους καταλάβει, διότι δεν υπακούουν σε αυτά που διδάσκει ο Χριστός. (Παναγόπουλος)\nΟ άνθρωπος που δεν μπορεί να καλύψει την αδυναμία του άλλου, δεν είναι ακόμα Χριστιανός. (Παναγόπουλος)\nΞέρετε ποιό είναι το δόγμα του Χριστιανού; Να χαίρεται όταν τον ξεγελούν και να μην ξεγελά... Να βλάπτεται και να μην βλάπτει... Να πειράζεται και να μην πειράζει... Να είναι θύμα, θύτης να μην είναι... (Παναγόπουλος)\nΟ πραγματικός Χριστιανός δεν είναι άνθρωπος, αλλά υπεράνθρωπος. Δεν έχει αίμα μέσα του, αλλά νερό. Είναι πάντα ψύχραιμος και δεν θυμώνει. Γνωρίζει ότι, ό,τι και να του συμβεί στη ζωή του, ο Θεός το επέτρεψε, για το καλό του και έτσι παρηγοριέται. Σ΄αυτό ακριβώς το γρανάζι σκοντάφτουν πολλοί. (Παναγόπουλος)\nΟ Χριστιανός πρέπει να αφήσει το Χριστό να ενεργήσει μέσα του. Γιατί ο σκοπός δεν είναι να ενεργεί ο Χριστιανός για τον Χριστό, αλλά να ενεργεί ο Χριστός μέσω αυτού. Και αυτό είναι το δυσκολότερο πράγμα. Όλα μπορεί να τα κάνει ο άνθρωπος και πολλά του πάθη να κόψει και πολλές καλοσύνες να κάνει, αλλά να αφήσει τον ευατόν του, να τον διοικήσει ο Χριστός, αυτό είναι το δυσκολότερο πράγμα. Γι' αυτό και ο Χριστός ξεκίνησε την διδασκαλία του από εκεί λέγοντας: ''Όστις θέλει οπίσω μου ελθείν, απαρνησάσθω εαυτόν''. Δεν είπε ο Χριστός να αρνηθεί ο άνθρωπος το πορτοφόλι του, τη γυναίκα του, ή τη δουλειά του, αλλά το εγώ του. Ο εγωισμός είναι εκείνος, που δυσκολεύει το Χριστό να ενεργήσει επί του ανθρώπου. (Παναγόπουλος)\nΟ άνθρωπος όταν γίνει Χριστιανός, είναι ένα κάρβουνο αναμμένο. Θα πρέπει να κάνει, εκείνο που κάνει η κουκουνάρα. Η κουκουνάρα, όταν την ανάψεις φωτιά, σκάει και πηγαίνει 100 μέτρα και βάζει εκεί φωτιά μια άλλη κουκουνάρα, η οποία με την σειρά της, διαδίδει τη φωτιά σε μια άλλη. Εγώ δεν λέω να βάλουμε φωτιά να κάψουμε τον κόσμο, αλλά να κάνουμε πυρκαγιά, για να κάψουμε τις αμαρτίες του κόσμου και να σώσουμε τον κόσμο. Γιατί υπάρχει φωτιά που καταστρέφει, αλλά και φωτιά που θεραπεύει. (Παναγόπουλος)\nΦύλλα βλέπω σε πολλούς Χριστιανούς, καρπό μόνο σε λίγους... (Παναγόπουλος)\nΚάποτε ο Προφήτης Ελισσαίος περπατούσε στο δρόμο και κάτι παιδιά επί πολύ ώρα τον ειρωνεύονταν. Στο τέλος ο Προφήτης τα καταράστηκε και μια αρκούδα βγήκε από το δάσος και κατασπάραξε, τα 42 αυτά παιδιά. Πολλοί θα βγούν και θα πουν: Είναι αυτός άνθρωπος του Θεού και καταράζεται έτσι τα παιδιά; Η ιστορία αυτή θέλει να διδάξει, ότι κανένας δεν μπορεί να εμπαίζει και να βλασφημεί το Θεό και κατά επέκταση τους ''ανθρώπους'' του Θεού. Γιατί όποιος τα βάζει με τους ''ανθρώπους'' του Θεού, είναι σαν να τα βάζει με τον ίδιο τον Θεό...! (Παναγόπουλος)\nΌπως το αλάτι έχει τις ιδιότητες να καρυκεύει, να νοστιμίζει, αλλά και να προλαμβάνει από τη σήψη το φαγητό, έτσι πρέπει να είναι και η ζωή του Χριστιανού, να είναι το άλας που συντηρεί την κοινωνία από την ολοσχερή καταστροφή της. (Παναγόπουλος)


Αντιδράσεις των οπαδών της Ιντερ για τα τατουάζ του Βιδάλ (pic) - thetimes.gr\nΕδώ και λίγες ώρες, ο Αρτούρο Βιδάλ είναι ποδοσφαιριστής της Ίντερ, ξανασμίγοντας με τον Αντόνιο Κόντε έπειτα από την κοινή τους θητεία στην Γιουβέντους. Φυσικά, το γεγονός ότι ο Χιλιανός έχει αγωνιστεί στους «μπιανκονέρο» για μία τετραετία δεν άρεσε στους φίλους του ιταλικού συλλόγου.\nΩστόσο, δεν είναι μόνο αυτό που εξόργισε. Συγκεκριμένα, ο διεθνής μέσος έχει δύο τατουάζ τα οποία απεικονίζουν τα πρωτάθλημα που πήρε με την Γιούβε το 2011/12 και το 2012/13. Αυτά τα δύο σχέδια τα «χτύπησε» όταν φόραγε την φανέλα των πρωταθλητών Ιταλίας και ταυτόχρονα δημιουργούσε ένα πολύ καλό όνομα στην Ευρώπη.\nΟι φίλοι της Ίντερ ζητούν, από την πλευρά τους, την αφαίρεση των συγκεκριμένων τατουάζ από το σώμα του νέου αποκτήματος της ομάδας. Βέβαια, δεν είναι μόνο οι οπαδοί της νέας του ομάδας αλλά και αυτοί της Γιουβέντους που έχουν ξεσηκωθεί για τον έμπειρο μέσο. Συγκεκριμένα, τον αποκαλούν «προδότη» επειδή επέστρεψε στην Ιταλία έπειτα από πέντε χρόνια, για λογαριασμό μίας από τις μεγαλύτερες αντιπάλους των «μπιανκονέρο».\nΝέα πρόταση της Ρόμα για Σμόλινγκ


4-0 τον ΟΦΗ η Κ19 - PAOKFC\npaokfc.gr/Ακαδημίες/4-0 τον ΟΦΗ η Κ19\n4-0 τον ΟΦΗ η Κ19\nΑπροσπέλαστη για ένα ημίχρονο, καταιγιστική για 40 λεπτά, με γκολ «κερασάκι» στο 90’, η Κ19 του ΠΑΟΚ πέρασε ένα ευχάριστο μεσημέρι στη Σουρωτή και απέναντι στον ΟΦΗ, τον οποίο κέρδισε 4-0.\nΗ ομάδα των Γκαρσία και Σνάουτσνερ συνεχίζει ακάθεκτη να ηγείται της βαθμολογίας του πρωταθλήματος της Super League με 49 βαθμούς, έναντι 39 της ΑΕΚ, η οποία έχει ένα παιχνίδι λιγότερο.\nΤο α΄ ημίχρονο δεν επιφύλασσε συγκινήσεις. Ο ΠΑΟΚ είχε τον έλεγχο, έφτασε αρκετές φορές με αξιώσεις στην αντίπαλη περιοχή (δύο χαρακτηριστικά τετ α τετ με τον Γκαργκαλατζίδη και τον Γαϊτανίδη), ωστόσο το γκολ δεν ήρθε. Βέβαια, αξίζει να σημειωθεί ότι δεν απειλήθηκε διόλου.\nΔιαφορετική η εικόνα στην επανάληψη, με τους παίκτες του Δικεφάλου να δείχνουν μεγαλύτερη αποφασιστικότητα. Στο 51’ ο Μπαλογιάννης σέντραρε και ο Γκαργκαλατζίδης με κεφαλιά άνοιξε το σκορ για τον Δικέφαλο. Δεν άργησε να έρθει το δεύτερο γκολ, από τον Λύρατζη αυτή τη φορά, που στο 68’πρόλαβε τον τερματοφύλακα του ΟΦΗ στέλνοντας τη μπάλα στα δίχτυα.\nΤο ματς φαινόταν ήδη να έχει κριθεί και στο 72’ ο Γκαργκαλατζίδης έδωσε τη χαριστική βολή στον ΟΦΗ, κάνοντας το 3-0, παίρνοντας την ασίστ από τον Καράκουτη. Πανηγυρικό χαρακτήρα σε μία ακόμα νίκη των μικρών του ΠΑΟΚ έδωσε ο Καράκουτης στο 90’, με ωραία ατομική προσπάθεια. Αξίζει να σημειωθεί ότι ο Καράκουτης είναι γεννημένος το 2003.\nH σύνθεση του ΠΑΟΚ: Παπαδόπουλος, Λύρατζης, Τάχατος, Διαμαντής, Βουτσάς, Μανιώτης, Χατζηστραβός (78’ Μελετίδης) , Μπαλογιάννης, Γαϊτανίδης (75΄Πουρναράς), Πανίδης (58’ Καράκουτης), Γκαργκαλατζίδης.


Πλαστογραφια Των Υπογραφων - Δικαιο (BKS.0333829)\nΑρχική > Βιβλία > Δίκαιο > ΠΛΑΣΤΟΓΡΑΦΙΑ ΤΩΝ ΥΠΟΓΡΑΦΩΝ\nΠΛΑΣΤΟΓΡΑΦΙΑ ΤΩΝ ΥΠΟΓΡΑΦΩΝ\nΠΛΑΣΤΟΓΡΑΦΙΑ ΤΩΝ ΥΠΟΓΡΑΦΩΝ (BKS.0333829)\nΠΛΑΣΤΟΓΡΑΦΙΑ ΤΩΝ ΥΠΟΓΡΑΦΩΝ BKS.0333829 BKS.0333829 ΒΕΝΝΗΣ ΚΩΝΣΤΑΝΤΙΝΟΣ ΒΕΝΝΗΣ ΚΩΝΣΤΑΝΤΙΝΟΣ ΔΙΚΑΙΟ Κατηγορία: ΔΙΚΑΙΟ •ΒΕΝΝΗΣ ΚΩΝΣΤΑΝΤΙΝΟΣ στην κατηγορία ΔΙΚΑΙΟ ISBN: 978-960-445-948-3 Συγγραφέας: ΒΕΝΝΗΣ ΚΩΝΣΤΑΝΤΙΝΟΣ Εκδοτικός οίκος: ΣΑΚΚΟΥΛΑΣ Σελίδες: 108 Ημερομηνία Έκδοσης: Απρίλιος 2013 Οι υπογραφές προσφέρονται για έρευνα και ταυτοποίηση λόγω της μοναδικότητάς τους. Ο καθένας μας αναπτύσσει συνήθειες κατά την κίνηση της γραφίδας που αντιπροσωπεύουν την υπογραφή του. Η εξέταση μιας υπογραφής έχει εξελιχθεί σε μια ιδιαίτερα δύσκολη τεχνική ενασχόληση και εξάσκηση και οι ειδικοί δικαστικοί γραφολόγοι χρησιμοποιούν την τεχνική μέθοδο για μια συστηματική και αντικειμενική έρευνα της αλήθειας. Η εκ βάθους και αποτελεσματική εξάσκηση είναι το κλειδί για μια επιτυχημένη εξέταση αμφισβητούμενου εγγράφου. Ο Ειδικός Δικαστικός Γραφολόγος μπορεί να έρθει αντιμέτωπος με μια ευρεία σειρά ερωτήσεων σχετικά με το υποτιθέμενο ιστορικό της παραγωγής κρίσιμων εγγράφων. Εκτός της συγκριτικής αντιπαραβολής γραφής και υπογραφών, ο ΕΔΓ πρέπει να έχει γνώσεις τυπογραφίας, να γνωρίζει είδη και μάρκες αντιγραφικών και εκτυπωτικών μηχανημάτων, τα πάντα γύρω από το εξοπλισμό μελάνης και χάρτου. Στο βιβλίο «Πλαστογραφία των Υπογραφών» ο συγγραφέας, ειδικός δικαστικός γραφολόγος, κ. Κωνσταντίνος Σπ. Βέννης, εξηγεί με ποιον τρόπο η επιστημονική μέθοδος βρίσκει εφαρμογή στην εξέταση υπογραφών, πώς να προσδιορίζονται οι παράμετροι που επηρεάζουν τη λήψη αποφάσεων και πως μπορούν να ανιχνευθούν οι πλαστογραφίες. Δικηγόροι, δικαστές και φοιτητές θα διαπιστώσουν διαβάζοντας ότι έχουν στα χέρια στους έναν ευανάγνωστο και κατανοητό οδηγό για μια πρακτική προσέγγιση στη συναρπαστική μελέτη της έρευνας των υπογραφών. ΠΛΑΣΤΟΓΡΑΦΙΑ ΤΩΝ ΥΠΟΓΡΑΦΩΝ


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Η Ορθόδοξη πίστη και η Μασωνία.\nπ. Ἀντωνίου Ἀλεβιζόπουλου: ΜΑΣΟΝΙΑ.ΕΙΝΑΙ ΣΥMΒΑΤΗ ΜΕ ΤΗΝ ΟΡΘΟΔΟΞΙΑ;\nΠριν από την εργασία συναθροίζονται οι κάτοχοι του τρίτου βαθμού (βαθμός τού Δασκάλου) και αναγράφουν τα ονόματά τους στον κατάλογο παρόντων. Τότε συναθροίζονται οι υπηρέτες λίγο Πριν στο Ναό και φωτίζουν το Ναό για την έναρξη των εργασιών. Ανάπτονται κεριά. Τότε oι αδελφοί παρακαλούνται νά ενδυθούν τα τεκτονικά τους ενδύματα, νά βάλουν την ποδιά τους και οδηγούνται στο Ναό, προκειμένου νά γίνει έναρξη των εργασιών τής στοάς. Ερωτάται κατά πόσον όλοι οι παρόντες είναι αδελφοί τής στοάς στο βαθμό τού Δασκάλου. Έτσι ή στοά ασφαλίζεται έναντι τής εισόδου αναρμοδίων προσώπων, ανάπτονται τρία κεριά με τα λόγια: «ή σοφία οδηγεί το οίκοδόμημά μας! η ισχύς το ενδυναμώνει, το κάλλος το ολοκληρώνει!». Τότε αρχίζει η εργασία του 3ου βαθμού.\nΤώρα ανοίγεται το «Βιβλίο τού Νόμου» (Κοράνι, Βίβλος κ.ο.κ.) τοποθετούνται επάνω του ο γνώμονας και ο διαβήτης και ο Δάσκαλος τής Εδρας απαγγέλλει ένα εισαγωγικό λόγο με νόημα. Τότε ακολουθεί η εισαγωγή και η εξέταση των εταίρων που πρόκειται νά ανυψωθούν στο βαθμό τού Δασκάλου. Oι εταίροι οδηγούνται μέσα, εξετάζονται, εξοικειώνονται με συνθηματικές λέξεις και χειρονομίες και οδηγούνται και πάλι έξω. Τότε ο Ναός διακοσμείται για την κύρια τελετή μύησης. Μερικοί υπηρέτες φορούν ιδιαίτερες ενδυμασίες. οι εταίροι οδηγούνται μέσα και απαιτούνται από αυτούς οι συνθηματικές λέξεις και οι χειρονομίες πού έχουν διδαχθεί. Πριν ο Δάσκαλος τής Εδρας απευθύνει μία προσφώνηση στους εταίρους, τούς αφαιρείται η ποδιά του εταίρου. Μετά την προσφώνηση ακολουθούν «τα ταξίδια τού Δασκάλου» - ξενάγηση στο χώρο τού ναού, πού έχει ως σκοπό νά υπαινιχθεί το συμβολικό ταξίδι. Αφού δώσουν την υπόσχεση τού Δασκάλου («Ορκίζομαι στον μασονικό μου λόγο: Νά συνδεθώ με την αδελφότητα με ακατάλυτη κοινωνία, νά σιωπώ όπως ο θάνατος, νά θέσω στην πρόσκαιρη ζωή μου το μέτρο τού αιωνίου»), απαγγέλεται ο «μύθος Χιράμ» ο οποίος θα εκπληρωθεί συμβολικά στον εταίρο.\nΗ μασονία γνώρισε νωρίς διωγμούς. Όμως κατόρθωσε να περιλάβει στους κόλπους της, ιδιαίτερα κατά τον ΙΘ΄ αιώνα, πρίγκιπες, βασιλείς, αυτοκράτορες, εκπαιδευτικούς, κληρικούς. Ας δούμε όμως πιο λεπτομερώς τη στάση τής Εκκλησίας απέναντι σε αυτή την κίνηση.


Επίσκεψη Τσίπρα στα Σκόπια: Η «ατζέντα», οι προσδοκίες και οι συμφωνίες - CNN.gr\n07:30 Τρίτη, 02 Απριλίου 2019\nΣτα Σκόπια βρίσκεται σήμερα ο πρωθυπουργός, Αλέξης Τσίπρας, συνοδευόμενος από πολυμελές υπουργικό κλιμάκιο. Πρόκειται για την πρώτη επίσκεψη Έλληνα πρωθυπουργού στη γειτονική χώρα, επίσκεψη που ο ίδιος χαρακτήρισε «ιστορική».\nΤον Έλληνα πρωθυπουργό θα συνοδεύει και επιχειρηματική αποστολή με πάνω από 140 στελέχη και εκπροσώπους από 100 και πλέον μεγάλες και μικρομεσαίες επιχειρήσεις, οι οποίες είχαν εκδηλώσει ενδιαφέρον συμμετοχής έως αργά χτες το απόγευμα. Αυτοί θα συμμετάσχουν στο επιχειρηματικό φόρουμ που πραγματοποιείται το απόγευμα και το οποίο θα χαιρετίσουν οι δύο πρωθυπουργοί. Ανάμεσα στις εταιρείες, περιλαμβάνονται επιχειρήσεις όπως μεταξύ άλλων, Mitilineos Group, Intracom, Motor Oil, Promitheus Gas, ΓΕΚ Τέρνα, Ελληνικά Πετρέλαια, Άκτωρ, Apitivita, ΔΕΗ, ΔΕΣΦΑ, ΤΙΤΑΝ, Βιοχάλκο, Sidenor S.A, Alpha Digital, Alumil S.A., Malamatinas & Son S.A., Ohonos Snack S.A.\n- Συμφωνία Αμυντικής Συνεργασίας μεταξύ του Υπουργείου Εθνικής Άμυνας της Ελληνικής Δημοκρατίας και του Υπουργείου Άμυνας της Δημοκρατίας της Βόρειας Μακεδονίας.\nΕιδικότερα όσον αφορά στη γειτονική χώρα, όπως είναι γνωστό, το ενδιαφέρον ως προς τα ενεργειακά εντοπίζεται σε τρεις σημαντικούς τομείς: Διασυνδέσεις στον τομέα του φυσικού αερίου, με την προοπτική δημιουργίας αγωγού που θα συνδέσει τη Θεσσαλονίκη με τη Βόρεια Μακεδονία, ενισχύοντας τις διασυνδέσεις που αυτή την στιγμή «χτίζονται» στις βαλκανικές χώρες για δίκτυο φυσικού αερίου στο οποίο η Ελλάδα βρίσκεται στο επίκεντρο, ενώ αυτά ενισχύονται από την ολοκλήρωση του TAP. Ενίσχυση της ηλεκτρικής διασύνδεσης που υπάρχει ήδη. Επανεκκίνηση τροφοδοσίας του παλιού αγωγού πετρελαίου με πετρέλαιο από την Ελλάδα. Επιπλέον, υπάρχει περιθώριο και για άμεσες επενδύσεις στον ενεργειακό τομέα από ελληνικές επιχειρήσεις.\nΤον πρωθυπουργό θα συνοδέψουν στην αποστολή ο αντιπρόεδρος της Κυβέρνησης και υπουργός Οικονομίας, Γιάννης Δραγασάκης, ο υπουργός Ψηφιακής Πολιτικής, Τηλεπικοινωνιών και Ενημέρωσης, Νίκος Παππάς, ο υπουργός Εθνικής Άμυνας, Ευάγγελος Αποστολάκης, ο υπουργός Περιβάλλοντος και Ενέργειας, Γιώργος Σταθάκης, ο υπουργός Μεταφορών και Υποδομών, Χρήστος Σπίρτζης, ο υπουργός Αγροτικής Ανάπτυξης και Τροφίμων, Σταύρος Αραχωβίτης, ο υπουργός Υγείας, Ανδρέας Ξανθός, η αναπληρώτρια υπουργός Εξωτερικών, Σία Αναγνωστοπούλου, ο υφυπουργός Εξωτερικών, Μάρκος Μπόλαρης και η υφυπουργός Εσωτερικών, Μακεδονίας - Θράκης, Ελευθερία Χατζηγεωργίου.\nΆλλωστε, τα προηγούμενα χρόνια η επιχειρηματική δραστηριότητα και ιδιαίτερα των επιχειρήσεων της βόρειας Ελλάδας δεν ήταν μικρή στη γειτονική χώρα.\nΟ Αλέξης Τσίπρας θα αφιχθεί στο διεθνές αεροδρόμιο των Σκοπίων στις 9:30 (τοπική ώρα, -1). Στις 10:00 θα μεταβεί στο κτήριο της κυβέρνησης όπου θα πραγματοποιηθεί η τελετή επίσημης υποδοχής και στις 10:10 θα έχει συνάντηση με τον πρωθυπουργό της Βόρειας Μακεδονίας, Ζόραν Ζάεφ. Στις 10:55 πραγματοποιείται η Ολομέλεια Ανώτατου Συμβουλίου Συνεργασίας και θα ακολουθήσει στις 12:00 η υπογραφή διμερών συμφωνιών. Στις 12:30 οι κ.κ. Τσίπρας και Ζάεφ θα προχωρήσουν σε κοινές δηλώσεις προς τους εκπροσώπους του Τύπου.\nΕν συνεχεία, στις 13:30 ο πρωθυπουργός θα συναντηθεί με τον Πρόεδρο της Βουλής της Βόρειας Μακεδονίας.\nΣτις 16:30 ο κ. Τσίπρας θα συμμετέχει και θα απευθύνει χαιρετισμό στο επιχειρηματικό Φόρουμ Ελλάδας και Βόρειας Μακεδονίας, ενώ η επίσκεψη του πρωθυπουργού ολοκληρώνεται με το επίσημο δείπνο το οποίο έχει προγραμματιστεί για τις 18:30.


Νέο online σεμινάριο από την ΧΜ | Το forex στα ελληνικά\nΝέο online σεμινάριο από την ΧΜ\n12th January 2014 forexpro\nΗ ΧΜ ανακοίνωσε τη διεξαγωγή ενός ακόμη online σεμιναρίου. Αυτή τη φορά, θέμα είναι η χρήση και η σωστή εκμετάλλευση της ακολουθίας Fibonacci στις συναλλαγές της αγορά του Forex. Κατά τη διάρκεια της μίας ώρας που διαρκεί το σεμινάριο, οι συμμετέχοντες θα μάθουν να αξιοποιούν τη συγκεκριμένη ακολουθία, μαθαίνοντας τα μυστικά της από τον ομιλητή, κ. Αβράμη Δεσπώτη.\nΤο online σεμινάριο θα πραγματοποιηθεί στα αγγλικά, την Τρίτη 14 Ιανουαρίου, στις 3 το μεσημέρι, ώρα Ελλάδος. Όπως και τα υπόλοιπα σεμινάρια της ΧΜ είναι δωρεάν και τα ενδιαφερόμενα μέλη μπορούν να δηλώσουν συμμετοχή στην ιστοσελίδα της εταιρείας.\nPrevious PostΧαλαρώνει τους όρους συναλλαγών σε Bitcoin η Plus500Next PostOnline σεμινάριο στα ελληνικά από την ΧΜ